				|

		52013PC0663

			Prijedlog ODLUKE VIJEĆA o prijelaznim mjerama upravljanja ERF-om od 1. siječnja 2014. do stupanja na snagu 11. Europskog razvojnog fonda /* COM/2013/0663 final - 2013/0319 (NLE) */

			   	OBRAZLOŽENJE
U skladu s člankom 1. stavkom 5.
Unutarnjeg sporazuma o desetom Europskom razvojnom fondu sredstva desetog ERF-a
nakon 31. prosinca 2013. više se neće dodjeljivati osim ako Vijeće
jednoglasno odluči drukčije prema prijedlogu Komisije.
Unutarnji sporazum kojim se uspostavlja
jedanaesti Europski razvojni fond (11. ERF) potpisale su države članice,
koje su se sastale u okviru Vijeća, u lipnju 2013. Taj Unutarnji sporazum
stupa na snagu nakon što ga sve države članice ratificiraju. Taj postupak vjerojatno neće biti zaključen prije
siječnja 2014.
Stoga Komisija predlaže prijelazne mjere
(„instrument za premošćivanje”) kako
bi se osigurala dostupnost fondova za
suradnju s afričkim, karipskim i pacifičkim zemljama i prekomorskim
zemljama i teritorijima te za rashode za potporu u razdoblju između
siječnja 2014. i stupanja na snagu Unutarnjeg sporazuma kojim se uspostavlja 11.
ERF. Taj će se instrument financirati sredstvima i
preraspoređenim sredstvima desetog i prethodnih ERF-ova.
Također je predloženo da se sredstva preraspoređena prema tom instrumentu za
premošćivanje obračunaju u 11. ERF-u, odnosno da ne predstavljaju
dodatna sredstva za 11. ERF te da se potrebne mjere donesu čim je prije
moguće radi operativnog i financijskog upravljanja tim instrumentom za
premošćivanje.
Komisija stoga predlaže Vijeću da donese
priloženu odluku.
2013/0319 (NLE)
Prijedlog
ODLUKE VIJEĆA
o prijelaznim mjerama upravljanja ERF-om od 1.
siječnja 2014. do stupanja na snagu 11. Europskog razvojnog fonda
VIJEĆE EUROPSKE UNIJE,
uzimajući u obzir Ugovor o Europskoj
uniji i Ugovor o funkcioniranju Europske unije,
uzimajući u obzir Sporazum o partnerstvu
između članica afričke, karipske i pacifičke skupine
država, s jedne strane, i Europske zajednice i njezinih država članica, s
druge strane, koji je potpisan u Cotonouu 23. lipnja 2000.[1],
uzimajući u obzir Odluku Vijeća o
pridruživanju prekomorskih zemalja i područja Europskoj zajednici (Odluka
o prekomorskom pridruživanju)[2],
uzimajući u obzir Unutarnji sporazum
između predstavnika vlada država članica, koji su se sastali u okviru
Vijeća, o financiranju potpore Europske zajednice unutar višegodišnjeg
financijskog okvira za razdoblje od 2008. do 2013. u skladu sa Sporazumom o
partnerstvu između država AKP-a i država EZ-a i o dodjeljivanju
financijske pomoći prekomorskim zemljama i područjima na koja se
primjenjuje[3]
četvrti dio Ugovora o EZ-u (u daljnjem tekstu „Unutarnji sporazum”), a
posebno njegov članak 1. stavak 5.,
uzimajući u obzir prijedlog Europske
komisije,
budući da:
(1)       U članku 1. stavku 5.
Unutarnjeg sporazuma o 10. ERF-u predviđa se da se sredstva 10. ERF-a
nakon 31. prosinca 2013. više neće dodjeljivati osim ako Komisija
jednoglasno odluči drukčije prema prijedlogu Komisije.
(2)       Stavkom 5. Priloga Ib[4] (Višegodišnji
financijski okvir za razdoblje od 2008. do 2013.) Sporazumu o partnerstvu
između država AKP-a i država EU-a predviđa se da
se sredstva 10. ERF-a, osim sredstava dodijeljenih investicijskom instrumentu,
isključujući povezane potpore kamatnih stopa, više neće
dodjeljivati nakon 31. prosinca 2013. osim ako Vijeće Europske unije
jednoglasno odluči drukčije na prijedlog Komisije.
(3)       Člankom 1. stavkom 2.
Priloga IIAa Odluci Vijeća od 27. studenoga 2001. o pridruživanju
prekomorskih zemalja i područja Europskoj zajednici predviđa se da se
sredstva 10. ERF-a više ne mogu dodjeljivati nakon 31. prosinca 2013. osim ako
Vijeće jednoglasno odluči drukčije na prijedlog Komisije[5].
(4)       Člankom 13. stavkom 3.
desetog Unutarnjeg sporazuma ERF-a predviđa se njegovo zaključivanje
na isti vremenski period kao i višegodišnji financijski okvir Sporazuma o
partnerstvu između država AKP-a i država EU-a te ostaje na snazi tako dugo
dok se sve operacije koje se financiraju prema Sporazumu o partnerstvu
između država AKP-a i država EU-a i Odluci o pridruživanju te navedenom
višegodišnjem financijskom okviru u potpunosti ne izvrše.
(5)       Organizacija i funkcioniranje
Europske službe za vanjsko djelovanje opisani su u Odluci Vijeća 2010/427/EU.
(6)       Stupanje na snagu 11. ERF-a
može se odgoditi nakon 1. siječnja 2014. Stoga je prikladno predvidjeti
financiranje prijelaznih mjera („instrument za premošćivanje”) između
siječnja 2014. i stupanja na snagu unutarnjeg sporazuma iz sredstava i
preraspoređenih sredstava 10. i prethodnih ERF-ova kako bi se osigurala
dostupnost sredstava za suradnju s afričkim, karipskim i pacifičkim
zemljama i prekomorskim zemljama i teritorijima te za rashode za potporu.
DONIJELO JE OVU ODLUKU:
Članak 1.
Do stupanja na snagu Unutarnjeg sporazuma o 11.
ERF-u, prijelazne mjere u obliku akcijskih programa, pojedinačnih mjera i
posebnih mjera za partnere AKP-a, odluka o financiranju uz Odluke o
prekomorskom udruživanju i posebnih akcijskih programa za rashode za potporu
financiraju se iz instrumenta za premošćivanje za 11. ERF, koji se sastoji
od sredstava iz prethodnih ERF-ova i sredstava preraspoređenih iz
projekata ili programa prema tim ERF-ovima. Instrumentom za premošćivanje
mogu se obuhvatiti bespovratna sredstva za financiranje potpora za kamatne
stope i tehničke pomoći za projekte koji su dodijeljeni Europskoj
investicijskoj banci kako je predviđeno člancima 1., 2. i 4. Priloga
II. Sporazuma o partnerstvu AKP-a i EU-a i u novoj Odluci o prekomorskom
pridruživanju. Te prijelazne mjere financiranja usmjerene su na olakšavanje
provedbe programskih dokumenata i na odgovor na zahtjeve u pogledu pomoći
u hitnim slučajevima.
Sredstva dodijeljena prema tom instrumentu za
premošćivanje obračunavaju se u 11. ERF-u. Udjeli doprinosa država
članica navedeni u članku 1. stavku 2. točki (a) Unutarnjih
sporazuma o 9. i 10. ERF-u smanjuju se sukladno tome.
Članak 2.
Neovisno o stanju postupka ratifikacije
Unutarnjeg sporazuma u nacionalnim parlamentima država članica,
Vijeće što je prije moguće donosi uredbe o provedbi 11. ERF-a koje
uključuju mjere za operativno i financijsko upravljanje tim instrumentom
za premošćivanje. Do donošenja tih uredbi za provedbu instrumenta za
premošćivanje, i dalje se primjenjuje Uredba Vijeća (EZ) br. 617/2007
od 14. svibnja 2007. o provedbi 10. ERF-a i Uredba Vijeća (EZ) br. 215/2008
od 18. veljače 2008. o financijskoj uredbi koja se primjenjuje na 10. ERF.
Članak 3.
Primjena ove Odluke u skladu je s Odlukom
Vijeća 2010/427/EU o uspostavi organizacije i funkcioniranju Europske
službe za vanjsko djelovanje.
Članak 4.
Ova Uredba stupa na snagu na dan objave u Službenom
listu Europske unije. Primjenjuje se od 1. siječnja 2014. do stupanja
na snagu Unutarnjeg sporazuma o 11. ERF-u.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL
L 317, 15.12.2000, str. 3. Sporazum kako je izmijenjen u skladu sa
Sporazumom potpisanim u Luksemburgu 25. lipnja 2005.
(SL L 287, 28.10.2005.,
str. 4.) i Sporazumom potpisanim u Ouagadougouu 22. lipnja 2010. (SL
L 287, 4.11.2010., str. 3.).
[2]               Odluka
Vijeća od 27. studenoga 2001., 2001/822/EZ, SL
L 314, 30.11.2001., str. 1., kako je izmijenjena Odlukom Vijeća 2007/249/EC
od 19. ožujka 2007., SL L 109, 26/04/2007, str. 33.
[3]               SL
L 247, 9.9.2006., str. 32.
[4]               Prilog
Ib kako je sadržan u Prilogu Odluci br. 1/2006 Vijeća ministara AKP-a
i EZ-a (SL L 247, 9.9.2006., str. 22).
[5]               SL L 314
od 30.11.2001. str. 1., kako je izmijenjena Odlukom Vijeća od 19.
ožujka 2007. (SL L 109 od 26.4.2007., str. 37.)


				|

		52014PC0483

			Prijedlog ODLUKE VIJEĆA o potpisivanju, u ime Europske unije i njezinih država članica, Protokola uz Okvirni sporazum o partnerstvu i suradnji između Europske unije i njezinih država članica, s jedne strane, i Republike Filipina, s druge strane, kako bi se uzelo u obzir pristupanje Republike Hrvatske Europskoj Uniji /* COM/2014/0483 final - 2014/0223 (NLE) */

			   	OBRAZLOŽENJE
Prijedlog u prilogu pravni je instrument za
potpisivanje Protokola uz Okvirni sporazum o partnerstvu i suradnji između
Europske unije i njezinih država članica, s jedne strane, i Republike
Filipina, s druge strane, kako bi se uzelo u obzir pristupanje Republike
Hrvatske Europskoj uniji (dalje u tekstu „Protokol”).
Prema Aktu o pristupanju,
Hrvatska se obvezuje pristupiti međunarodnim sporazumima koje su potpisale
ili sklopile Europska unija i njezine države članice putem protokola uz te
sporazume.
Okvirni sporazum o partnerstvu i suradnji
između Europske unije i njezinih država članica, s jedne strane, i
Republike Filipina, s druge strane, dalje u tekstu „Sporazum”, potpisan je u
Phnom Penhu 11. srpnja 2012. Sporazum je trenutačno u postupku ratifikacije
i još nije stupio na snagu.
Odlukom Vijeća od
14. rujna 2012.[1]
Komisija je ovlaštena otvoriti pregovore s dotičnim trećim zemljama
kako bi se sklopili odgovarajući protokoli. Pregovori s Filipinima
uspješno su zaključeni parafiranjem Protokola.
Predloženim Protokolom
Republika Hrvatska uključuje se kao ugovorna stranka Sporazuma, a EU se
obvezuje osigurati vjerodostojnu inačicu Sporazuma na hrvatskom jeziku.
Komisija smatra ishod pregovora
zadovoljavajućim i zahtijeva od Vijeća da odobri potpisivanje
Protokola u ime Europske unije i njezinih država članica.
2014/0223 (NLE)
Prijedlog
ODLUKE VIJEĆA
o potpisivanju, u ime Europske unije i
njezinih država članica, Protokola uz Okvirni sporazum o partnerstvu i
suradnji između Europske unije i njezinih država članica, s jedne
strane, i Republike Filipina, s druge strane, kako bi se uzelo u obzir
pristupanje Republike Hrvatske Europskoj Uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegove članke 207. i 209., u vezi s
člankom 218. stavkom 5.,
uzimajući u obzir Akt o pristupanju
Republike Hrvatske, a posebno njegov članak 6. stavak 2.,
uzimajući u obzir prijedlog Europske
komisije,
budući da:
(1)       Sukladno uvjetima iz
članka 6. stavka 2. Akta o pristupanju Republike Hrvatske, o
pristupanju Republike Hrvatske Okvirnom sporazumu o partnerstvu i suradnji
između Europske unije i njezinih država članica, s jedne strane, i
Republike Filipina, s druge strane, („Sporazum”) odlučit će se putem
protokola uz Sporazum. U skladu s člankom 6. stavkom 2. Akta o
pristupanju, u slučaju takvog pristupanja primjenjuje se pojednostavljeni
postupak u kojemu Vijeće, jednoglasnom odlukom u ime država članica,
sklapa protokol s trećim dotičnim zemljama.
(2)       Dana
14. rujna 2012. Vijeće je ovlastilo Komisiju da otvori pregovore
s dotičnim trećim zemljama[2].
Pregovori s Republikom Filipinima uspješno su zaključeni parafiranjem
Protokola.
(3)       Protokol bi trebalo
potpisati, podložno njegovu kasnijem sklapanju,
DONIJELO JE OVU ODLUKU:
Članak 1.
1.           Odobrava se potpisivanje, u
ime Europske unije i njezinih država članica, Protokola uz Okvirni sporazum
o partnerstvu i suradnji između Europske unije i njezinih država
članica, s jedne strane, i Republike Filipina, s druge strane, kako bi se
uzelo u obzir pristupanje Republike Hrvatske Europskoj uniji, podložno
sklapanju navedenog Protokola.
2.           Tekst protokola bit će
objavljen zajedno s odlukom o njegovu sklapanju.
Članak 2.
Predsjednik Vijeća ovlašćuje se za
određivanje osobe ovlaštene (osoba ovlaštenih) za potpisivanje Protokola u
ime Unije i njezinih država članica.
Članak 3.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka Vijeća o odobrenju otvaranja pregovora za
prilagodbu sporazuma potpisanih ili sklopljenih između Europske unije, ili
Europske unije i njezinih država članica, s jednom ili više trećih
zemalja ili međunarodnih organizacija radi pristupanja Republike Hrvatske
Europskoj uniji (dok. Vijeća 13351/12 LIMITED).
[2]               Odluka Vijeća o odobrenju otvaranja pregovora za
prilagodbu sporazuma potpisanih ili sklopljenih između Europske unije, ili
Europske unije i njezinih država članica, s jednom ili više trećih
zemalja ili međunarodnih organizacija radi pristupanja Republike Hrvatske
Europskoj uniji (dok. Vijeća 13351/12 LIMITED).
PRILOG
Prijedlogu
ODLUKE VIJEĆA
o potpisivanju, u ime Europske unije i njezinih država članica, Protokola
uz Okvirni sporazum o partnerstvu i suradnji između Europske unije i
njezinih država članica, s jedne strane, i Republike Filipina, s druge
strane, kako bi se uzelo u obzir pristupanje Republike Hrvatske Europskoj Uniji
PROTOKOL
UZ OKVIRNI SPORAZUM
O PARTNERSTVU I SURADNJI
između Europske unije i njezinih država članica, s jedne strane, i
Republike Filipina, s druge strane, kako bi se uzelo u obzir pristupanje
Republike Hrvatske Europskoj uniji
KRALJEVINA BELGIJA,
REPUBLIKA BUGARSKA,
ČEŠKA REPUBLIKA,
KRALJEVINA DANSKA,
SAVEZNA REPUBLIKA NJEMAČKA,
REPUBLIKA ESTONIJA,
IRSKA,
HELENSKA REPUBLIKA,
KRALJEVINA ŠPANJOLSKA,
FRANCUSKA REPUBLIKA,
REPUBLIKA HRVATSKA,
TALIJANSKA REPUBLIKA,
REPUBLIKA CIPAR,
REPUBLIKA LATVIJA,
REPUBLIKA LITVA,
VELIKO VOJVODSTVO LUKSEMBURG,
MAĐARSKA,
MALTA,
KRALJEVINA NIZOZEMSKA,
REPUBLIKA AUSTRIJA,
REPUBLIKA POLJSKA,
PORTUGALSKA REPUBLIKA,
RUMUNJSKA,
REPUBLIKA SLOVENIJA,
SLOVAČKA REPUBLIKA,
REPUBLIKA FINSKA,
KRALJEVINA ŠVEDSKA,
UJEDINJENA KRALJEVINA VELIKE BRITANIJE I
SJEVERNE IRSKE,
ugovorne stranke Ugovora o Europskoj uniji i
Ugovora o funkcioniranju Europske unije, dalje u tekstu „države članice”,
koje zastupa Vijeće Europske unije, i
EUROPSKA UNIJA, dalje u tekstu „Europska
unija“,
s jedne strane, i
REPUBLIKA FILIPINI, dalje u tekstu „Filipini”
s druge strane,
dalje u tekstu „ugovorne stranke” za potrebe
ovog Protokola,
UZIMAJUĆI U OBZIR pristupanje Republike
Hrvatske Europskoj uniji 1. srpnja 2013.,
BUDUĆI DA Okvirni sporazum o partnerstvu
i suradnji između Europske unije i njezinih država članica, s jedne
strane, i Republike Filipina, s druge strane, dalje u tekstu „Sporazum”,
potpisan je u Phnom Penhu 11. srpnja 2012.
BUDUĆI DA Ugovor o pristupanju Republike
Hrvatske Europskoj uniji, dalje u tekstu „Ugovor o pristupanju”, potpisan je u
Bruxellesu 9. prosinca 2011.
BUDUĆI DA sukladno uvjetima iz
članka 6. stavka 2. Akta o pristupanju Republike Hrvatske, o
njezinu pristupanju Sporazumu odlučit će se sklapanjem protokola uz
Sporazum,
SPORAZUMJELE SU SE:
Članak 1.
Republika Hrvatska pristupa kao stranka
Okvirnom sporazumu o partnerstvu i suradnji između Europske unije i
njezinih država članica, s jedne strane, i Republike Filipina, s druge
strane, potpisanom u Phnom Penhu 11. srpnja 2012. te donosi i prima
na znanje, na isti način kao i ostale države članice Europske unije,
tekst Sporazuma.
Članak 2.
Europska unija svojim državama članicama
i Republici Filipinima pravovremeno nakon parafiranja ovog Protokola dostavlja
inačicu Sporazuma na hrvatskom jeziku. Podložno stupanju na snagu ovog
Protokola, jezična inačica iz prethodne rečenice ovog
članka postaje vjerodostojna pod istim uvjetima kao i jezične
inačice Sporazuma na bugarskom, češkom, danskom, engleskom,
estonskom, finskom, francuskom, grčkom, latvijskom, litavskom,
mađarskom, malteškom, nizozemskom, njemačkom, poljskom, portugalskom,
rumunjskom, slovačkom, slovenskom, španjolskom, talijanskom i švedskom
jeziku.
Članak 3.
Ovaj Protokol čini sastavni dio
Sporazuma.
Članak 4.
(1)
Ovaj Protokol odobravaju Europska unija,
Vijeće Europske unije u ime država članica i Filipini, u skladu sa
svojim postupcima. Ugovorne stranke međusobno se obavješćuju o
završetku postupaka potrebnih u tu svrhu. Isprave o odobrenju polažu se kod
Glavnog tajništva Vijeća Europske unije.
(2)
Ovaj Protokol stupa na snagu prvog dana mjeseca
koji slijedi nakon dana predavanja zadnje isprave o odobrenju, ali ne prije
datuma stupanja na snagu Sporazuma.
Članak 5.
Ovaj Protokol sastavljen je u po dva primjerka
na bugarskom, češkom, danskom, engleskom, estonskom, finskom, francuskom,
grčkom, hrvatskom, latvijskom, litavskom, mađarskom, malteškom,
nizozemskom, njemačkom, poljskom, portugalskom, rumunjskom,
slovačkom, slovenskom, španjolskom, švedskom i talijanskom jeziku, pri
čemu je svaki od tih tekstova jednako vjerodostojan.
U POTVRDU TOGA, niže potpisani
opunomoćenici, propisno ovlašteni u tu svrhu, potpisali su ovaj Protokol.
Sastavljeno u … … … …
ZA EUROPSKU UNIJU I NJEZINE DRŽAVE
ČLANICE
ZA REPUBLIKU FILIPINE


				|

		52014PC0459

			Prijedlog ODLUKE VIJEĆA o izmjeni Odluke 2007/198/Euratom o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću /* COM/2014/0459 final - 2014/0215 (NLE) */

			   	OBRAZLOŽENJE
1.           KONTEKST PRIJEDLOGA
U zaključcima od 12. srpnja 2010. o
Komunikaciji Komisije „Stanje projekta ITER i mogući daljnji koraci”
Vijeće je od Europske komisije zatražilo da preispita i pronađe
način na koji bi Komisija, države članice i zajedničko
poduzeće za ITER i razvoj energije fuzije „Fuzija za energiju” (F4E)
trebali ispuniti svoje obveze i zadaće u vezi s ITER-om.
U radnom dokumentu službi Komisije „Prema
snažnom vođenju i upravljanju projektom ITER” izdanom 9. studenoga 2010.
utvrđen je detaljan popis aktivnosti, koje su na međunarodnoj razini
uglavnom bile usmjerene na organizaciju ITER (IO), a na europskoj razini
uglavnom na F4E.
S pristupanjem Hrvatske Europskoj uniji 1.
srpnja 2013. izmjenjuje se statut F4E-a kako bi Hrvatska dobila glasačko
pravo u Upravnom odboru F4E-a. Na temelju te izmjene te u skladu s radnim
dokumentom službi Komisije iz 2010., Komisija predlaže donošenje dodatnih
izmjena radi boljeg vođenja i upravljanja F4E-om.
O tim se prijedlozima opširno raspravljalo s
članovima Upravnog odbora F4E-a nakon čega je Upravni odbor
jednoglasno donio predložene izmjene na svojem zasjedanju 9. – 10.
prosinca 2013. U skladu s postupkom izmjene iz članka 21. statuta F4E-a,
nakon što Upravni odbor odobri predložene izmjene, Komisija Vijeću može
podnijeti prijedlog o izmjeni statuta.
Stoga, u skladu s člankom 50. Ugovora o
Euratomu i člankom 21. statuta F4E-a, Komisija ovime Vijeću predlaže
da odobri te izmjene.
2.           REZULTATI SAVJETOVANJA SA
ZAINTERESIRANIM STRANAMA I PROCJENE UČINKA
Članovi Upravnog odbora F4E-a glavne su
zainteresirane strane u F4E-u. Zastupljene su sve države članice,
Švicarska i Euratom, a savjetovanje s njima te njihovo slaganje potrebni su za
svaki prijedlog o izmjeni statuta F4E-a, u skladu s člankom 6. stavkom 4.
statuta F4E-a.
Iz tog je razloga Komisija u lipnju 2013.
Upravnom odboru predstavila nacrt prijedloga o izmjeni statuta F4E-a. Upravni
odbor potom je odlučio osnovati ad-hoc skupinu kojom predsjeda predsjednik
Upravnog odbora, čija je dužnost postizanje konsenzusa među
članovima o prijedlozima izmjene statuta.
Prvi sastanak te ad-hoc skupine održan je 21.
listopada 2013., nakon čega je izrađen nacrt prijedloga i predan
Upravnom odboru na njegovom zasjedanju 9. – 10. prosinca 2013. Na tom
je zasjedanju Upravni odbor jednoglasno donio predložene izmjene te Komisija
sada može podnijeti prijedlog Vijeću na odobrenje.
3.           PRAVNI ELEMENTI PRIJEDLOGA
1. Ponovno utvrđivanje uloge Izvršnog
odbora, osnivanje odbora za nabavu i ugovore te ureda.
Zadaće trenutačno povjerene Izvršnom
odboru podijelile bi se između dva odbora: „odbora za administraciju i
upravljanje” te „odbora za nabavu i ugovore”. Predložena podjela zadaća
omogućila bi primjerenije strukturno usklađivanje ta dva odbora, pri čemu
se prvi sastoji od predstavnika članova, a drugi od stručnjaka koji
djeluju u svoje osobno ime.
Odbor za administraciju i upravljanje među
ostalim bi Upravnom odboru pripremao mišljenja i preporuke o proračunu,
planu sredstava, godišnjim financijskim izvještajima, projektnom planu,
programu rada itd.
Odbor za nabavu i ugovore davao bi preporuke
direktoru F4E-a o dodjeli ugovora te imao isključivo savjetodavnu ulogu,
za razliku od Izvršnog odbora koji ima zadaću odobravanja. Ta je izmjena u
potpunosti u skladu s ovlastima koje su direktoru F4E-a dodijeljene u svojstvu
dužnosnika za ovjeravanja. Služba Komisije za unutarnju reviziju istaknula je
da je direktor nadležan za dodjelu ugovora i da te ovlasti ne bi trebao
delegirati odboru čije je članove Upravni odbor imenovao ad personam.
„Ured”, odbor koji nije utvrđen inicijalnom
Odlukom Vijeća o osnivanju F4E-a, osnovan je odlukom Upravnog odbora 2011.
godine kao pomoćno tijelo koje Upravnom odboru pomaže u pripremi odluka.
Sada se predlaže izričito uvođenje tog odbora u statut F4E-a jer
Upravni odbor smatra da se pokazao korisnim instrumentom koji mu omogućuje
učinkovitije djelovanje.
2. Jačanje prava Euratoma u pogledu
„rezerve o zakonitosti”.
U skladu s člankom 6. stavkom 6. sadašnjeg
statuta F4E-a Euratom ima pravo izraziti rezervu u pogledu odluke Upravnog
odbora kada smatra da ta odluka nije u skladu s pravom Zajednice.  U tom se
slučaju odluka opoziva te se upućuje Komisiji na pregled radi
provjere zakonitosti. Ipak, Upravni odbor može donijeti odluku usprkos mišljenju
Komisije kojim se odluci osporava zakonitost. Jačanjem prava Komisije u
pogledu izražavanja „rezerve o zakonitosti” osigurala bi se usklađenost
odluka Upravnog odbora s pravom Zajednice u skladu s člankom 17. Ugovora o
Europskoj uniji, u kojem se navodi da Komisija „osigurava primjenu Ugovorâ i
mjera koje na temelju njih donose institucije”.
Uz tu izmjenu Upravni odbor ne bi mogao donijeti
odluku ako je Komisija iznijela mišljenje kojim se dovodi u pitanje njezina
zakonitost.
3. Povlašteno partnerstvo s određenim
organizacijama u području znanstvenog i tehničkog istraživanja
fuzije.
Svrha je izmjene uspostava stabilnog odnosa s
europskim laboratorijima za fuziju (EFL).
Taj je odnos važan za učinkovit i
djelotvoran rad europskog fuzijskog programa, za F4E u njegovom obavljanju
dužnosti te za optimizaciju kapaciteta i sudjelovanja europskih laboratorija za
fuziju. Laboratoriji za fuziju time bi dobili stabilan okvir za višegodišnji
plan aktivnosti, a F4E stabilnu i pouzdanu potporu za istraživanje i razvoj
temeljenu na znanju i vještinama razvijenima u okviru europskog fuzijskog
programa u posljednjih 30 godina djelovanja i onima koji će biti razvijeni
u budućnosti.
Prednost za europski fuzijski program bila bi
bolje korištenje sredstava, čime bi se, među ostalim, osiguralo manje
uskih grla i dvostrukih nastojanja te optimalno spajanje nacionalnih sredstava
sa sredstvima Zajednice koja dolaze preko F4E-a.
4. Prilagodba koja proizlazi iz nove
okvirne financijske uredbe.
Komisija je nedavno donijela novu okvirnu financijsku
uredbu koja se odnosi na tijela iz članka 208. Uredbe (EU, Euratom)
br. 966/2012 Europskog parlamenta i Vijeća. Nova uredba sadrži
odredbe koje treba uvrstiti u osnivački akt (Odluka Vijeća) ili u
temeljni akt (statut) tih tijela, što se odnosi i na F4E. Izmjene su
isključivo tehničke prirode i ne odnose se na bit prijedloga koji je
odobrio Upravni odbor.  U tom je smislu važno napomenuti da u skladu s
člankom 208. stavkom 3. unutarnji revizor Komisije ima ovlasti
unutarnjeg revizora F4E-a. Stoga je potrebno izbrisati članak 5.
stavak 2. Odluke Vijeća, u kojem se navodi da zajedničko
poduzeće uspostavlja vlastitu službu unutarnje revizije. U skladu s time,
u Prilogu III. statutu točka 3. izmjenjuje se i navodi se da
zajedničko poduzeće uspostavlja službu za reviziju.
5. Izmjene potrebne za usklađivanje
statuta s novim temeljnim aktom za financiranje aktivnosti F4E-a koji je
Vijeće odobrilo u prosincu 2013.
Odluka Vijeća o financiranju aktivnosti
F4E-a za razdoblje 2014. – 2020. podrazumijeva izmjenu statuta F4E-a.
Člankom 12. točkom (a) sadašnjeg statuta F4E-a
predviđa da se doprinos Euratoma osigurava putem programa Zajednice za
istraživanje i osposobljavanje donesenih na temelju članka 7. Ugovora.
Tu je odredbu potrebno izmijeniti kako bi se uzelo u obzir da se financiranje
F4E-a za razdoblje 2014. – 2020. neće osiguravati okvirnim
programom Euratoma, nego novom Odlukom Vijeća na temelju članka 47.
Ugovora.
Nadalje, u Odluku Vijeća umeće se novi
članak 5.aa o osnivanju Fuzije za energiju kako bi zajedničko
poduzeće ojačalo zaštitu financijskih interesa svojih članova.
6. Glasačko pravo Hrvatske.
Odlukom Upravnog odbora sa zasjedanja
10. – 11. lipnja 2013. predloženo je da Hrvatska dobije dva glasa u
Upravnom odboru.
4.           UTJECAJ NA PRORAČUN
Ovaj Prijedlog Odluke Vijeća nema nikakav
utjecaj na proračun. Financiranje aktivnosti F4E-a za razdoblje
2014. – 2020. utvrđeno je Odlukom Vijeća 2013/791/Euratom
od 13. prosinca 2013.
2014/0215 (NLE)
Prijedlog
ODLUKE VIJEĆA
o izmjeni Odluke 2007/198/Euratom o osnivanju
Europskog zajedničkog poduzeća za ITER i razvoj energije fuzije i
davanju povlastica tom poduzeću
VIJEĆE EUROPSKE UNIJE,
uzimajući u obzir Ugovor o osnivanju
Europske zajednice za atomsku energiju, a posebno njegov članak 47.
stavke 3. i 4. te članak 48.,
uzimajući u obzir Prijedlog Europske
komisije,
budući da:
(1)       Odlukom Vijeća
2007/198/Euratom[1]
osnovano je Europsko zajedničko poduzeće za ITER i razvoj energije
fuzije (u daljnjem tekstu: „zajedničko poduzeće“) kako bi se osigurao
doprinos Europske zajednice za atomsku energiju (u daljnjem tekstu: „Euratom“)
Međunarodnoj organizaciji za energiju fuzije ITER i aktivnostima šireg
pristupa s Japanom te pripremio i koordinirao program djelovanja u pripremi za
izgradnju pokaznog fuzijskog reaktora i srodnih objekata.
(2)       Odluka 2007/198/Euratom
izmijenjena je Odlukom Vijeća 2013/791/Euratom[2] kako bi se
omogućilo financiranje aktivnosti zajedničkog poduzeća za
razdoblje 2014. – 2020.
(3)       U zaključcima od
12. srpnja 2010. o Komunikaciji Komisije „Stanje projekta ITER i
mogući daljnji koraci”[3]
Vijeće je od Europske komisije zatražilo da preispita i pronađe
način na koji bi Komisija, države članice i zajedničko
poduzeće trebali ispuniti svoje obveze i zadaće u vezi s ITER-om.
(4)       U radnom dokumentu službi
Komisije „Prema snažnom upravljanju i upravljanju projektom ITER”[4] izdanom
9. studenoga 2010. utvrđen je detaljan popis aktivnosti, koje treba
provesti na međunarodnoj razini (uglavnom organizacija ITER) ili na
europskoj razini (uglavnom zajedničko poduzeće ).
(5)       Nakon pristupanja Hrvatske
Uniji 1. srpnja 2013. potrebno je izmijeniti statut zajedničkog
poduzeća kako bi Hrvatska dobila glasačko pravo u njegovom Upravnom
odboru. Potrebno je napraviti dodatne izmjene statuta radi boljeg vođenja
i upravljanja zajedničkim poduzećem. Kako bi se uzele u obzir izmjene
Ugovora o osnivanju Europske zajednice za atomsku energiju donesene Ugovorom iz
Lisabona, potrebno je ažurirati upućivanja na odredbe Suda Europske unije.
(6)       Upravni odbor
zajedničkog poduzeća odobrio je izmjene Odluke 2007/198/Euratom koje
je predložila Komisija, u skladu sa statutom zajedničkog poduzeća.
(7)       Trebalo bi osnovati odbor za
administraciju i upravljanje koji Upravnom odboru priprema mišljenja i
preporuke za donošenje ključnih dokumenata. Taj bi odbor trebao i pružati
savjete ili preporuke o određenim administrativnim i financijskim
pitanjima na zahtjev direktora Upravnog odbora. Upravni odbor trebao bi imati
pravo delegiranja zadaća na taj odbor. Svaki bi član zajedničkog
poduzeća trebao imati pravo predložiti predstavnika koji će biti
član tog odbora.
(8)       Trebalo bi osnovati odbor za
nabavu i ugovore koji bi direktoru zajedničkog poduzeća davao
preporuke o dodjeli ugovora, bespovratnih sredstava i sl. Članove tog
odbora trebao bi u osobnom svojstvu predložiti Upravni odbor.
(9)       Trebalo bi osnovati ured za
pomoć Upravnom odboru u pripremi odluka. Upravni odbor trebao bi imati
pravo delegiranja zadaća tom uredu. Članovi ureda trebali bi biti
predsjednik Upravnog odbora, predsjednici odborâ Upravnog odbora, predstavnik
Euratoma i predstavnik države domaćina ITER-a (Francuska).  Upravni bi
odbor trebao bi imati pravo imenovanja novih osoba u ured.
(10)     U skladu s člankom 17.
Ugovora o Europskoj uniji Komisija osigurava primjenu ugovorâ i mjera koje su
na temelju njih donijele institucije. Stoga bi trebalo ojačati prava
Komisije radi osiguravanja usklađenosti odluka Upravnog odbora s pravom
Unije.
(11)     Poželjno je uspostaviti mrežu
određenih organizacija u području znanstvenog i tehnološkog
istraživanja fuzije kako bi se, na temelju znanja i vještina razvijenih u
okviru europskog fuzijskog programa i onih koji će se razviti u
budućnosti, zajedničkom poduzeću pružila stabilna i
dugoročna potpora u istraživanju i razvoju.
(12)     Potrebno je uzeti u obzir
odgovarajuće odredbe Uredbe (EU, Euratom) br. 966/2012 Europskog
parlamenta i Vijeća[5]
i Delegirane uredbe Komisije (EU) br. 1268/2012[6], osobito ulogu
unutarnjeg revizora Komisije kao unutarnjeg revizora zajedničkog
poduzeća.
(13)     Odlukom 2007/198/Euratom kako
je izmijenjena Odlukom 2013/791/Euratom osigurava se financiranje aktivnosti
zajedničkog poduzeća za razdoblje 2014. – 2020.
Člankom 12. točkom (a) statuta zajedničkog poduzeća
predviđa se da se doprinos Euratoma osigurava putem programâ Zajednice za
istraživanje i osposobljavanje donesenih na temelju članka 7. Ugovora. Tu
je odredbu potrebno izmijeniti kako bi se uzelo u obzir da se financiranje za
razdoblje 2014. – 2020. neće osiguravati okvirnim programom
Euratoma.
(14)     Trebalo bi i ažurirati Odluku
2007/198/Euratom u pogledu odredbi o zaštiti financijskih interesa
članova.
(15)     Odluku 2007/198/Euratom stoga
bi trebalo na odgovarajući način izmijeniti,
DONIJELO JE OVU ODLUKU:
Članak 1.
Odluka 2007/198/Euratom mijenja se kako
slijedi:
(1)          članak 5. mijenja se kako
slijedi:
(a)     u stavku 1. dodaje se sljedeća
rečenica:
„Zajedničko
poduzeće može dodjeljivati bespovratna sredstva i nagrade u skladu s
pravilima svoje financijske uredbe.”;
(b)     stavak 2. briše se;
(2)          umeće se sljedeći
članak 5.aa:
„Članak 5.aa
Zaštita financijskih
interesa članova
Zajedničko
poduzeće osigurava prikladnu zaštitu financijskih interesa svojih
članova izvršavanjem ili dopuštanjem odgovarajućih unutarnjih i
vanjskih provjera.”;
(3)          članak 9. stavak 3. zamjenjuje
se sljedećim:
„U postupcima
pokrenutima protiv zajedničkog poduzeća, uključujući odluke
njegovog upravnog odbora, nadležan je Sud na temelju uvjeta propisanih
člancima 263. i 265. Ugovora o funkcioniranju Europske unije”;
(4)          Prilog se izmjenjuje u skladu s
Prilogom ovoj Odluci.
Članak 2.
Primjena
Ova Odluka stupa na snagu dvadesetog dana od
dana objave u Službenom listu Europske unije.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka Vijeća 2007/198/Euratom od 27. ožujka
2007. o osnivanju Europskog zajedničkog poduzeća za ITER i razvoj
energije fuzije i davanju povlastica tom poduzeću (SL L 90,
30.3.2007., str. 58.).
[2]               Odluka Vijeća 2013/791/Euratom od 13. prosinca
2013. kojom se izmjenjuje Odluka 2007/198/Euratom o osnivanju Europskog
zajedničkog poduzeća za ITER i razvoj energije fuzije i davanju
povlastica tom poduzeću (SL L 349, 21.12.2013., str. 100.).
[3]               COM(2010) 226 završna verzija od 4. svibnja 2010.
[4]               SEC(2010) 1386 završna verzija od 9. studenoga
2010.
[5]               Uredba (EU, Euratom) br. 966/2012 Europskog parlamenta i
Vijeća od 25. listopada 2012. o financijskim pravilima koja se
primjenjuju na opći proračun Unije i o stavljanju izvan snage Uredbe
Vijeća (EZ, Euratom) br. 1605/2002 (SL L 298, 26.10.2012.,
str. 1.).
[6]               Delegirana uredba Komisije (EU) br. 1268/2012 od
29. listopada 2012. o pravilima za primjenu Uredbe (EU, Euratom)
br. 966/2012 Europskog parlamenta i Vijeća o financijskim pravilima
koja se primjenjuju na opći proračun Unije (SL L 362,
31.12.2012., str. 1.).
PRILOG
Prijedlogu Odluke Vijeća
o izmjeni Odluke 2007/198/Euratom o
osnivanju Europskog zajedničkog poduzeća za ITER i razvoj energije
fuzije i davanju povlastica tom poduzeću
PRILOG
Prilog se mijenja kako slijedi:
(1)
članak 5. mijenja se kako slijedi:
(a)
naslov se zamjenjuje sljedećim:
„Tijela i odbori”;
(b)
stavak 2. zamjenjuje se sljedećim:
„2.
Upravnom odboru u radu pomažu odbor za administraciju i upravljanje te ured u
skladu s člancima 8.a i 9.a.”;
(c)
umeće se sljedeći stavak 2.a:
„2.a.
Odbori zajedničkog poduzeća su odbor za administraciju i upravljanje,
ured te odbor za nabavu i ugovore (u daljnjem tekstu: „odbori”)”;
(d)
stavak 3. zamjenjuje se sljedećim:
„3.
Direktor se savjetuje s odborom za nabavu i ugovore u skladu s člankom
8.b”;
(e)
dodaje se sljedeći stavak 4.:
„4.
Upravni odbor i direktor savjetuju se s povjerenstvom za tehničko
savjetovanje u skladu s člankom 9.”;
(2)
članak 6. mijenja se kako slijedi:
(a)
stavak 3. mijenja se kako slijedi:
i. točke (b) i (c) zamjenjuju se
sljedećim:
„(b)
osniva pomoćna tijela;
(c)
imenuje predsjednike i članove odborâ te svih pomoćnih tijela
osnovanih na temelju točke (b);”;
ii. u
točki (d) riječi „radne programe” zamjenjuju se riječima
„program rada”;
iii.
točka (e) zamjenjuje se sljedećim:
„(e)
donosi godišnji proračun (uključujući posebne dijelove u vezi s
administrativnim troškovima i troškovima osoblja) te daje mišljenje o godišnjim
financijskim izvještajima;”;
iv.
točka (n) zamjenjuje se sljedećim:
„(n)
odobrava sklapanje sporazuma ili dogovora o suradnji s trećim zemljama te
institucijama, poduzećima ili osobama iz trećih zemalja ili s
međunarodnim organizacijama, uz iznimku ugovora o nabavi za aktivnosti
utvrđene u članku 3. stavku 1. točkama (b) i (c) te članku
3. stavku 2. točki (a);”;
v.
točka (o) zamjenjuje se sljedećim:
„(o)
ocjenjuje godišnje izvješće o napretku zajedničkog poduzeća u
pogledu njegovog programa rada i njegovih sredstava;”;
(vi)
točka (q) se briše;
(b)
u stavku 6. treći i četvrti podstavak
zamjenjuju se sljedećim:
„Komisija
mišljenje o zakonitosti odluke upravnog odbora može donijeti u roku od mjesec
dana nakon što joj je predmet upućen, nakon čega se odluka upravnog
odbora smatra potvrđenom.
Upravni
odbor, uzimajući u obzir mišljenje Komisije, ponovno razmatra svoju odluku
kako bi, prema potrebi, osigurao usklađenost s pravom Zajednice.”;
(c)
stavci 9. i 10. zamjenjuju se sljedećim:
„9.
Osim ako se u pojedinačnim slučajevima ne odluči drukčije,
direktor zajedničkog poduzeća i predsjednici odborâ sudjeluju na
sastancima upravnog odbora.
10.
Upravni odbor donosi svoj pravilnik dvotrećinskom većinom ukupnih
glasova. Upravni odbor odobrava pravilnike odborâ dvotrećinskom
većinom ukupnih glasova.”;
(3)
briše se članak 7.
(4)
članak 8. stavak 4. izmjenjuje se kako
slijedi:
(a)
prvi podstavak zamjenjuje se sljedećim:
„Direktor
provodi program rada i rukovodi izvršavanjem aktivnosti navedenih u članku
3. Upravnom odboru, odborima te drugim pomoćnim tijelima osigurava sve
informacije koje su im potrebne za izvršavanje njihovih zadaća.”;
(b)
u točkama (c) i (i) riječi „radne
programe”, odnosno „programima rada” zamjenjuju se riječima „program
rada”, odnosno „programu rada”;
(c)
točke (j) i (k) zamjenjuju se sljedećim:
„(j)
sastavlja sva druga izvješća koja zatraže upravni odbor ili odbori;
(k)
pomaže upravnom odboru i odborima osiguravanjem usluga tajništva;”;
(5)
umeću se članci 8.a i 8.b:
„Članak 8.a
Odbor za administraciju i upravljanje
1.       Na
zahtjev direktora ili upravnog odbora, odbor za administraciju i upravljanje
daje savjete ili preporuke o određenim pitanjima povezanima s
administrativnim i financijskim planiranjem zajedničkog poduzeća i
izvršava sve druge zadaće koje mu upravni odbor delegira.
2.       Odbor
za administraciju i upravljanje prije svega upravnom odboru priprema mišljenja
i preporuke o proračunu, godišnjim financijskim izvještajima, projektnom
planu, programu rada, planu sredstava, planu radnih mjesta, planu kadrovske
politike i drugim srodnim pitanjima.
3.       Upravni
odbor imenuje članove odbora za administraciju i upravljanje iz reda
predstavnika koje su predložili članovi. Jedan je od članova odbora
Euratom.
4.       Članovi
odbora za administraciju i upravljanje izvršavaju svoje zadaće u
općem interesu zajedničkog poduzeća.
5.       Odbor
za administraciju i upravljanje donosi svoj pravilnik uz prethodno odobrenje
upravnog odbora.
Članak 8.b
Odbor za nabavu i ugovore
1.       Odbor
za nabavu i ugovore direktoru daje preporuke o strategijama koje se odnose na
nabavu, bespovratna sredstva, dodjelu i produživanje ugovora te druga srodna
pitanja.
2.       Upravni
odbor imenuje članove odbora za nabavu i ugovore iz reda osoba s
potvrđenim ugledom i stručnim iskustvom u pitanjima ugovora i nabave.
Članovi upravnog odbora nisu članovi odbora za nabavu i ugovore.
3.       Članove
odbora za nabavu i ugovore ne obvezuju nikakvi napuci. Neovisni su u obavljanju
svojih dužnosti.
4.       Odbor
za nabavu i ugovore donosi svoj pravilnik uz prethodno odobrenje upravnog
odbora.”;
(6)
članak 9. zamjenjuje se sljedećim:
„Članak 9.
Povjerenstvo za tehničko savjetovanje
1.       Povjerenstvo
za tehničko savjetovanje prema potrebi savjetuje upravni odbor i direktora
u vezi s donošenjem i provedbom projektnog plana i programa rada.
2.       Upravni
odbor imenuje članove povjerenstva za tehničko savjetovanje iz reda
osoba s potvrđenim ugledom i stručnim iskustvom u znanstvenim i
inženjerskim pitanjima koja se odnose na fuziju i povezane aktivnosti.
3.       Članove
povjerenstva za tehničko savjetovanje ne obvezuju nikakvi napuci. Oni
obavljaju svoje dužnosti neovisno i u općem interesu zajedničkog
poduzeća.
4.       Povjerenstvo
za tehničko savjetovanje donosi svoj pravilnik uz prethodno odobrenje
upravnog odbora.”;
(7)
umeće se sljedeći članak 9.a:
„Članak 9.a
Ured
1.       Ured
pomaže upravnom odboru u pripremama odluka i izvršava sve druge zadaće
koje mu upravni odbor delegira.
2.       Članovi
ureda su predsjednik upravnog odbora, predsjednici odborâ, predstavnik Euratoma
i predstavnik države domaćina ITER-a. Upravni odbor može imenovati dodatne
članove ureda.
3.       Predsjednik
ureda predsjednik je upravnog odbora.
4.       Članovi
ureda izvršavaju svoje zadaće u općem interesu zajedničkog
poduzeća.
5.       Ured
donosi svoj pravilnik uz prethodno odobrenje upravnog odbora.”;
(8)
članak 11. zamjenjuje se sljedećim:
„Članak 11.
Program rada i plan sredstava
Direktor
na godišnjoj osnovi priprema projektni plan, plan sredstava, iscrpni program
rada i proračun koji se podnose upravnom odboru.”;
(9)
u članku 12. stavku 1. točka (a)
zamjenjuje se sljedećim:
„(a)    doprinosi
Euratoma osiguravaju se kroz programe Zajednice za istraživanje i osposobljavanje
donesene na temelju članka 7. Ugovora ili druge odluke koju je donijelo
Vijeće.”;
(10)
članak 14. zamjenjuje se sljedećim:
„Članak 14.
Godišnje izvješće
U
godišnjem izvješću bilježi se provedba programa rada zajedničkog
poduzeća. Posebno se navode aktivnosti koje je zajedničko
poduzeće provelo te procjenjuju rezultati tih aktivnosti u pogledu
ispunjenja ciljeva i pridržavanja zadanih rokova, rizici povezani s provedenim
aktivnostima, uporaba sredstava te opće poslovanje zajedničkog
poduzeća. Godišnje izvješće priprema direktor, ocjenjuje ga upravni
odbor te ga upravni odbor zajedno s ocjenom šalje članovima, Komisiji,
Europskom parlamentu i Vijeću.”;
(11)
u članku 15. stavku 1. drugom podstavku
riječi „15. lipnja” zamjenjuju se riječima „1. srpnja”;
(12)
umeće se sljedeći članak 15.a:
„Članak 15.a
Umrežavanje s određenim organizacijama u području znanstvenog i
tehnološkog istraživanja fuzije
1.       U
svrhu unapređivanja svojih aktivnosti zajedničko poduzeće
koristi se znanjem i objektima koje su razvile nadležne javne istraživačke
organizacije s područjem djelovanja u istraživanju i razvoju fuzije.
2.       Upravni
odbor na prijedlog direktora sastavlja i objavljuje popis nadležnih
organizacija koje određuju članovi i koje imaju pravo samostalno ili
umreženo provoditi aktivnosti istraživanja i razvoja u svrhu unapređivanja
zadaća zajedničkog poduzeća. Te aktivnosti mogu dobiti
financijsku potporu zajedničkog poduzeća.
3.       Načinima
provedbe za primjenu stavaka 1. i 2. ovog članka koji se utvrđuju u
financijskoj uredbi i pravilima za provedbu iz članka 13. i Priloga III.
toj uredbi osigurava se transparentnost i tržišno natjecanje javnih
istraživačkih organizacija.”;
(13)
u Prilogu I., nakon navoda za Bugarsku upisuje se
sljedeće:
„
 Hrvatska || 2
”;
(14)
Prilog II. mijenja se kako slijedi:
(a)
točka 2. zamjenjuje se sljedećim:
 „2.
Ukupan iznos godišnjih članarina za godinu n izračunava se na temelju
godišnjih sredstava potrebnih za upravljanje zajedničkim poduzećem u
toj godini, kako ih je u okviru plana sredstava utvrdio upravni odbor.”;
(b)
u točki 4. dodaje se sljedeća točka
(c):
„(c)
upravni odbor ima pravo članu nametnuti dodatna plaćanja ako
član ne plati članarinu u utvrđenom roku.”;
(15)
 Prilog III. mijenja se kako slijedi:
(a)
točka 3. zamjenjuje se sljedećim:
„3.
Zajedničko poduzeće uspostavlja službu za unutarnju reviziju.”;
(b)
izmjena u točki 5. točki (c) ne odnosi se
na hrvatsku verziju teksta;
(c)
 u točki 5. podtočka (f) zamjenjuje se
sljedećim:
„(f)
pravila i postupke unutarnje financijske kontrole, uključujući
delegirane ovlasti;”;
(d)
u točki 5. dodaje se sljedeća
podtočka (k):
„(k)
pravila za upravljanje bespovratnim sredstvima.”;
(e)
u točki 5. dodaje se sljedeći stavak:
„U
svrhu točke (d) proračunske obveze za djelovanja koje traju dulje od
jedne financijske godine mogu se rasporediti tijekom nekoliko godina na
godišnje obroke;”;
(f)
 dodaje se sljedeći stavak 10.:
„10.
Zajedničko poduzeće donosi odredbe i pravila o uspostavi mreže s
određenim organizacijama iz članka 15.a statuta. Tim se pravilima
osigurava transparentnost i tržišno natjecanje europskih javnih
istraživačkih organizacija te se osobito utvrđuju kriteriji za
uvrštavanje organizacije na popis nadležnih organizacija koje određuju
članovi.”.


				|

		52014PC0291

			Prijedlog ODLUKE VIJEĆA o potpisivanju, u ime Europske unije, sporazuma između Europske unije, njezinih država članica i Islanda o sudjelovanju Islanda u zajedničkom ispunjavanju obveza Europske unije, njezinih država članica i Islanda u drugom obvezujućem razdoblju Kyotskog protokola uz Okvirnu konvenciju Ujedinjenih naroda o promjeni klime /* COM/2014/0291 final - 2014/0152 (NLE) */

			   	OBRAZLOŽENJE
1.           KONTEKST PRIJEDLOGA
Ovi prijedlozi tiču se odluka Vijeća
o potpisivanju i sklapanju sporazuma između Unije, država članica i
Islanda o sudjelovanju Islanda u zajedničkom ispunjavanju obveza Unije,
država članica i Islanda u drugom obvezujućem razdoblju Kyotskog
protokola uz Okvirnu konvenciju Ujedinjenih naroda o promjeni klime, koje se
donose u skladu s člankom 218. stavcima 5. i 6. UFEU-a.
Na Konferenciji o promjeni klime u Dohi u
prosincu 2012. 192 stranke Kyotskog protokola uz Okvirnu konvenciju Ujedinjenih
naroda o promjeni klime (UNFCCC) donijele su izmjenu Kyotskog protokola
(Izmjena iz Dohe)[1].
Izmjenom iz Dohe utvrđuje se drugo obvezujuće razdoblje Kyotskog
protokola, koje počinje 1. siječnja 2013. i završava
31. prosinca 2020., s pravno obvezujućim obvezama smanjenja emisija
za stranke navedene u Dodatku B. Neke od tih stranaka su Unija, države
članice i Island.
Člankom 4. Kyotskog protokola
strankama je omogućeno zajedničko ispunjavanje njihovih obveza. Unija
i petnaest stranaka koje su bile države članice u vrijeme potpisivanja
Kyotskog protokola 1997. odlučile su tako postupiti u prvom
obvezujućem razdoblju (2008. – 2012.) te su utvrdile uvjete
zajedničkog ispunjavanja obveza u prvom obvezujućem razdoblju kada su
2002. ratificirale Protokol[2].
Izmjena iz Dohe[3]
i izjava koju su po njezinu donošenju objavile Unija, države članice i
Island[4]
izražavaju namjeru tih stranaka da zajednički ispune svoje ciljeve
smanjenja emisija u drugom obvezujućem razdoblju. Komisija je u studenome
2013. predložila donošenje odluke Vijeća[5]
o sklapanju Izmjene iz Dohe Kyotskog protokola uz Okvirnu konvenciju
Ujedinjenih naroda o promjeni klime i zajedničkom ispunjavanju obveza koje
iz njega proizlaze. O tom se prijedlogu trenutačno raspravlja.
Namjera Europske unije, njezinih država
članica i Islanda da zajednički ispunjavaju obveze u drugom
obvezujućem razdoblju Kyotskog protokola potječe iz 2009. Island je
3. lipnja 2009. dopisom Predsjedništvu Vijeća Europske unije zatražio službene
pregovore o najavi zajedničkog ispunjavanja svojih obveza s Europskom
unijom i njezinim državama članicama u drugom obvezujućem razdoblju
Kyotskog protokola. Vijeće je na sastanku 15. prosinca 2009. pozdravilo
taj zahtjev i pozvalo Komisiju da „dostavi preporuku za otvaranje potrebnih
pregovora s Islandom u skladu s načelima i kriterijima klimatskog i
energetskog paketa EU-a”[6].
Komisija je u lipnju 2013. dostavila
Vijeću svoju preporuku za odluku Vijeća kojom se odobrava otvaranje
pregovora s Islandom. Vijeće je u prosincu 2013. ovlastilo Komisiju da u
ime Unije otvori pregovore s Islandom o sporazumu kojim se utvrđuju uvjeti
zajedničkog ispunjavanja obveza za sudjelovanje Islanda u zajedničkom
ispunjavanju obveza Unije, država članica i Islanda. Predstavnici država
članica u Vijeću također su ovlastili Komisiju da u ime država
članica pregovara o tom sporazumu u pogledu područja koja potpadaju u
nadležnost država članica. Pregovori su provedeni u skladu s
pregovaračkim direktivama na temelju članka 218. Ugovora o
funkcioniranju Europske unije i doveli su do sporazuma priloženog ovom
prijedlogu Odluke.
2.           Sporazum s Islandom
Sporazumom s Islandom priloženom ovom
prijedlogu Odluke utvrđuju se uvjeti sudjelovanja Islanda u
zajedničkom ispunjavanju obveza Unije, njezinih država članica i
Islanda. Njime se ne utvrđuju nikakve obveze Unije ili njezinih država
članica.
Sudjelovanje Islanda u zajedničkom
ispunjavanju obveza
Island sudjeluje u zajedničkom
ispunjavanju obveza na istoj osnovi kao i države članice. Razina emisija
Islanda, jednaka dodijeljenoj kvoti, odnosit će se na emisije Islanda iz
plinova i sektora koji su obuhvaćeni drugim obvezujućim razdobljem
Kyotskog protokola, a nisu obuhvaćeni sustavom EU-a za trgovanje
emisijskim jedinicama stakleničkih plinova (Direktiva 2003/87/EZ[7]).
[umetnuti tekst o kvoti dodijeljenoj Islandu
kada bude utvrđena]
Prilog II. sporazumu s Islandom sadržavat
će iste uvjete zajedničkog ispunjavanja obveza koji su utvrđeni
u Prilogu Odluci Vijeća o sklapanju Izmjene iz Dohe Kyotskog protokola uz
Okvirnu konvenciju Ujedinjenih naroda o promjeni klime i zajedničkom
ispunjavanju obveza koje iz njega proizlaze.
Primjena mjerodavnog zakonodavstva EU-a na
Island
Kao stranke Kyotskog protokola Unija i države
članice podliježu brojnim zahtjevima za praćenje, izvješćivanje
i provjeru u okviru Kyotskog protokola. Stranke koje su se sporazumjele da
će zajednički ispunjavati svoje obveze moraju zajednički
dostaviti neke od tih informacija. Zbog toga će Komisija tražiti
informacije od Islanda kako bi omogućila da Unija ispuni svoje obveze
izvješćivanja. Uz to, Island, će trebati sudjelovati u sustavu
registara Unije i njezinih država članica koji su bitni za ispunjavanje
obveza iz Kyotskog protokola. Island zbog toga treba primjenjivati
zakonodavstvo Unije koje se ne primjenjuje na treće zemlje
(uključujući stranke Europskoga gospodarskog prostora), posebno u
odnosu na praćenje, izvješćivanje i provjeru emisija, kao i u odnosu
na vođenje registra i obračunavanje transakcija povezanih s provedbom
obveza Unije, njezinih država članica i Islanda u drugom obvezujućem
razdoblju Kyotskog protokola u skladu s uvjetima zajedničkog ispunjavanja
obveza i međunarodno dogovorenim pravilima.
Prilog I. Sporazumu sadržava popis
zakonodavstva Unije koje će biti obvezujuće za Island. Njime se
također utvrđuje postupak za izmjenu popisa kako bi se osiguralo da
Island sudjeluje u zajedničkom ispunjavanju obveza prema istim pravilima i
odgovornostima kao i države članice, u skladu s međunarodno
dogovorenim zahtjevima.
Odbor za zajedničko ispunjavanje
obveza
Sporazumom s Islandom predviđa se
osnivanje Odbora za zajedničko ispunjavanje obveza koji osigurava
učinkovitu provedbu i primjenu sporazuma. Taj se odbor sastoji od
predstavnika Unije, država članica i Islanda, a odluke donosi konsenzusom.
Odbor može donositi odluke o primjeni mjerodavnog zakonodavstva Unije na Island
i provoditi razmjenu mišljenja i informacija povezanih s provedbom uvjeta
zajedničkog ispunjavanja obveza. Kad je to moguće, sastanci Odbora
sazivaju se prije ili poslije sastanaka Odbora za klimatske promjene osnovanog
u skladu s člankom 26. Uredbe 525/2013[8].
Trajanje i prestanak važenja sporazuma s
Islandom
Sporazum s Islandom sklopljen je na
ograničeno razdoblje, dok se ne riješe sva pitanja povezana s provedbom
drugog obvezujućeg razdoblja. To je u skladu s člankom 4.
Kyotskog protokola kojim se zahtijeva da svaki sporazum stranaka o
zajedničkom ispunjavanju obveza ostaje na snazi tijekom odgovarajućeg
obvezujućeg razdoblja.
U slučaju da Island prekrši sporazum ili
se usprotivi izmijeni popisa pravnih akata s primjenom na Islandu u skladu s
tim sporazumom, bit će pojedinačno odgovoran za obračun svih
svojih emisija stakleničkih plinova obuhvaćenih Kyotskim protokolom,
uključujući i one iz područja primjene sustava EU-a za trgovanje
emisijama stakleničkih plinova.
Taj sporazum nema proračunskih
implikacija za Uniju.
2014/0152 (NLE)
Prijedlog
ODLUKE VIJEĆA
o potpisivanju, u ime Europske unije,
sporazuma između Europske unije, njezinih država članica i Islanda o
sudjelovanju Islanda u zajedničkom ispunjavanju obveza Europske unije,
njezinih država članica i Islanda u drugom obvezujućem razdoblju
Kyotskog protokola uz Okvirnu konvenciju Ujedinjenih naroda o promjeni klime
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 192. stavak 1., u vezi s
člankom 218. stavkom 5.,
uzimajući u obzir prijedlog Europske
komisije,
budući da:
(1)       Komisija je u ime Unije
pregovarala o sporazumu između Europske unije, njezinih država članica
i Islanda o sudjelovanju Islanda u zajedničkom ispunjavanju obveza
Europske unije, njezinih država članica i Islanda u drugom
obvezujućem razdoblju Kyotskog protokola uz Okvirnu konvenciju Ujedinjenih
naroda o promjeni klime (dalje u tekstu: „sporazum”).
(2)       Kyotski protokol uz Okvirnu
konvenciju Ujedinjenih naroda o promjeni klime (dalje u tekstu: „Protokol”)
stupio je na snagu 16. veljače 2005. i sadržava pravno obvezujuće
obveze smanjenja emisija u prvom obvezujućem razdoblju od 2008. do 2012.
za stranke navedene u Dodatku B. Unija i države članice ratificirale su
Protokol 31. svibnja 2002. i sporazumjele se da će zajednički
ispuniti svoje obveze u prvom obvezujućem razdoblju[9]. Island je ratificirao
Protokol 23. svibnja 2002.
(3)       Na Konferenciji o promjeni
klime u Dohi u prosincu 2012. sve stranke Protokola dogovorile su Izmjenu iz
Dohe kojom se utvrđuje drugo obvezujuće razdoblje Protokola (koje
počinje 1. siječnja 2013. i završava 31. prosinca 2020.). Izmjenom iz
Dohe mijenja se Dodatak B Kyotskom protokolu i utvrđuju daljnje
pravno obvezujuće obveze ublaživanja za stranke navedene u tom Dodatku u
drugom obvezujućem razdoblju, te se mijenjaju i dodatno utvrđuju
odredbe o provedbi obveza stranaka tijekom drugog obvezujućeg razdoblja.
(4)       Ciljevi za Uniju, njezine
države članice i Island navedeni su u Izmjeni iz Dohe uz napomenu u kojoj
je pojašnjeno da se ti ciljevi temelje na shvaćanju da će ih Europska
unija, njezine države članice i Island ispuniti zajednički u skladu s
člankom 4. Kyotskog protokola[10].
Unija, države članice i Island objavili su poslije prihvaćanja
Izmjene iz Dohe i zajedničku izjavu[11]
u kojoj izražavaju svoju namjeru da zajednički ispune svoje obveze u
drugom obvezujućem razdoblju. Izjava je dogovorena na ad hoc
sastanku ministara EU-a u Dohi, a Vijeće ju je potvrdilo 17. prosinca
2012.[12].
(5)       U toj su izjavi Unija, države
članice i Island izjavili, u skladu s člankom 4. stavkom 1.
Kyotskog protokola kojim se dopušta strankama da zajednički ispunjavaju
svoje obveze iz članka 3. Protokola, da će se
članak 3. (7.b) Protokola primjenjivati na zajedničku
dodijeljenu kvotu u skladu sa sporazumom o zajedničkom ispunjavanju obveza
Europske unije, njezinih država članica, Hrvatske i Islanda, a ne na
države članice, Hrvatsku ili Island pojedinačno.
(6)       Vijeće je na sastanku
15. prosinca 2009. pozdravilo zahtjev Islanda da svoje obveze iz drugog
obvezujućeg razdoblja ispunjava zajednički s Europskom unijom i
njezinim državama članicama i pozvalo Komisiju da dostavi preporuku za
otvaranje potrebnih pregovora o sporazumu s Islandom u skladu s načelima i
kriterijima klimatskog i energetskog paketa Unije[13].
(7)       Člankom 4.
stavkom 1. Protokola od stranaka koje se sporazume da će
zajednički ispunjavati svoje obveze iz članka 3. Protokola zahtijeva
se da u tom sporazumu utvrde odgovarajuću razinu emisija dodijeljenu
svakoj od stranaka. Člankom 4. stavkom 2. Protokola od stranaka
koje se sporazume da će zajednički ispunjavati svoje obveze zahtijeva
se da obavijeste Tajništvo Protokola o uvjetima tog sporazuma na datum
polaganja njihovih isprava o ratifikaciji ili odobrenju.
(8)       Vijeće je 17. prosinca
2013. ovlastilo Komisiju da otvori pregovore o sporazumu o zajedničkom
ispunjavanju obveza između Europske unije, njezinih država članica i
Islanda.
(9)       Uvjeti sporazuma o
zajedničkom ispunjavanju obveza Europske unije, njezinih država
članica i Islanda iz članka 3. Kyotskog protokola utvrđeni su u
prilogu odluci Vijeća o sklapanju, u ime Europske unije, Izmjene iz Dohe
Kyotskog protokola uz Okvirnu konvenciju Ujedinjenih naroda o promjeni klime i
zajedničkom ispunjavanju obveza koje iz njega proizlaze[14]. Isti su uvjeti
utvrđeni i u prilogu sporazumu s Islandom.
(10)     Kako bi se osiguralo da obveze
Islanda u okviru zajedničkog ispunjavanja obveza budu utvrđene i
primijenjene na nediskriminirajući način te istovjetno za Island i
države članice, razina emisija za Island utvrđena je na način
koji je u skladu s obvezama količinskog smanjenja emisija iz trećeg
stupca Dodatka B Kyotskom protokolu (kako je izmijenjen Izmjenom iz Dohe) i sa
zakonodavstvom EU-a, uključujući klimatski i energetski paket iz
2009., te s načelima i kriterijima na kojima se temelje ciljevi iz tih
propisa.
(11)     Stoga bi sporazum trebalo
potpisati u ime Europske unije, podložno njegovom kasnijem sklapanju,
DONIJELO JE OVU ODLUKU:
Članak 1.
Potpisivanje u ime Europske unije sporazuma između Europske unije, njezinih država članica i
Islanda o sudjelovanju Islanda u zajedničkom ispunjavanju obveza Europske
unije, njezinih država članica i Islanda u drugom obvezujućem
razdoblju Kyotskog protokola uz Okvirnu konvenciju Ujedinjenih naroda o
promjeni klime odobrava se u ime Unije, podložno sklapanju
predmetnog sporazuma.
Tekst sporazuma koji se potpisuje priložen je
ovoj Odluci.
Članak
2.
Predsjednik Vijeća ovlašten je odrediti
osobu koja / osobe koje će biti ovlaštena/ovlaštene potpisati sporazum u
ime Unije.
Glavno tajništvo Vijeća izdat će za
osobu koja / osobe koje  odredi Komisija instrument sa svim potrebnim ovlastima
za potpisivanje sporazuma, podložno njegovu sklapanju.
Članak 3.
Ova Odluka stupa na snagu sljedećeg dana
od dana objave u Službenom listu Europske unije.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka 1/CMP.8 koju je donijela Konferencija stranaka
koja služi kao sastanak stranaka Kyotskog protokola, FCCC/KP/CMP/2012/13/Add.1
[2]               Odluka Vijeća 2002/358/EZ od 25. travnja 2002.
o odobravanju, u ime Europske zajednice, Kyotskog protokola uz Okvirnu
konvenciju Ujedinjenih naroda o promjeni klime i zajedničkom ispunjavanju
obveza koje iz njega proizlaze, SL L 130, 15.5.2002., str. 1.
[3]               Vidi bilješke 4., 6. i 8. uz količinska
ograničenja i obveze smanjenja emisija navedena za Uniju, države
članice, Hrvatsku i Island u trećem stupcu Dodatka B
(članak 1. Izmjena iz Dohe) u kojima je navedeno da se te obveze
„temelje na shvaćanju da će biti ispunjene zajednički”.
[4]               Cjeloviti tekst te izjave nalazi se u stavku 45.
Izvješća s Konferencije stranaka koja služi kao sastanak stranaka Kyotskog
protokola na osmom zasjedanju održanom u Dohi od 26. studenoga do
8. prosinca 2012., FCCC/KP/CMP/2012/13.
[5]               COM(2013) 768 od 6. studenoga 2013.
[6]               Zaključci
Vijeća od 15. prosinca 2009. o Sporazumu o zajedničkom
ispunjavanju obveza s Islandom u pogledu budućeg međunarodnog
klimatskog sporazuma.
[7]               Direktiva 2003/87/EZ Europskog parlamenta i Vijeća
od 13. listopada 2003. o uspostavi sustava trgovanja emisijskim jedinicama
stakleničkih plinova unutar Zajednice i o izmjeni Direktive Vijeća
96/61/EZ.
[8]               Uredba (EU) br. 525/2013 Europskog parlamenta i
Vijeća od 21. svibnja 2013. o mehanizmu za praćenje i
izvješćivanje o emisijama stakleničkih plinova i za
izvješćivanje o drugim informacijama u vezi klimatskih promjena na
nacionalnoj razini i razini Unije te stavljanju izvan snage Odluke br.
280/2004/EZ
[9]               Odluka Vijeća 2002/358/EZ od 25. travnja 2002.
o odobravanju, u ime Europske zajednice, Kyotskog protokola uz Okvirnu
konvenciju Ujedinjenih naroda o promjeni klime i zajedničkom ispunjavanju
obveza koje iz njega proizlaze, SL L 130/1, 15.5.2002., str. 1.
[10]             Bilješka 4. Dodatka B Protokola kako je zadnje izmijenjen
Izmjenom iz Dohe.
[11]             Odraženo u stavku 45. Izvješća s Konferencije
stranaka koja služi kao sastanak stranaka Kyotskog protokola na osmom
zasjedanju održanom u Dohi od 26. studenoga do 8. prosinca 2012.,
Prvi dio: postupci, dokument FCCC/KP/CMP/2012/13.
[12]             Vijeće
od 17. prosinca 2012. koje je prihvatilo izjave Europske unije i njezinih
država članica zajedno s Hrvatskom i Islandom na Konferenciji o promjeni
klime u Dohi.
[13]             Zaključci
Vijeća od 15. prosinca 2009. o Sporazumu o zajedničkom
ispunjavanju obveza s Islandom u pogledu budućeg međunarodnog
klimatskog sporazuma.
[14]             [ispuniti
upućivanje].
Sporazum o sudjelovanju Islanda u
zajedničkom ispunjavanju obveza Europske unije, njezinih država
članica i Islanda u drugom obvezujućem razdoblju Kyotskog protokola
Europska unija, Kraljevina Belgija, Republika
Bugarska, Republika Hrvatska, Češka Republika, Kraljevina Danska, Savezna
Republika Njemačka, Republika Estonija, Irska, Helenska Republika,
Kraljevina Španjolska, Francuska Republika, Talijanska Republika, Republika
Cipar, Republika Latvija, Republika Litva, Veliko Vojvodstvo Luksemburg, Mađarska,
Malta, Kraljevina Nizozemska, Republika Austrija, Republika Poljska,
Portugalska Republika, Rumunjska, Republika Slovenija, Slovačka Republika,
Republika Finska, Kraljevina Švedska, Ujedinjena Kraljevina Velike Britanije i
Sjeverne Irske i Island (dalje u tekstu: „stranke”),
Podsjećajući da:
U zajedničkoj izjavi iz Dohe od 8.
prosinca 2012. navedeno je da se obveze količinskog ograničenja i
smanjenja emisija Europske unije, njezinih država članica, Hrvatske i
Islanda u drugom obvezujućem razdoblju Kyotskog protokola temelje na
shvaćanju da će biti ispunjene zajednički u skladu s
člankom 4. Kyotskog protokola; da će se članak 3. stavak 7.b
primjenjivati na zajedničku dodijeljenu kvotu u skladu sa sporazumom o
zajedničkom ispunjavanju obveza Europske unije, njezinih država
članica, Hrvatske i Islanda, te se neće primjenjivati na države
članice, Hrvatsku ili Island pojedinačno;
U toj su zajedničkoj izjavi Europska
unija, njezine države članice i Island izjavili da će istovremeno
položiti isprave o prihvaćanju, kao što je učinjeno za Kyotski
protokol, kako bi se osiguralo njegovo stupanje na snagu za Europsku uniju,
njezinih 27 država članica, Hrvatsku i Island u isto vrijeme;
Island sudjeluje u Odboru za klimatske
promjene Europske unije uspostavljenom u skladu s člankom 26. Uredbe (EU)
br. 525/2013, kao i u Radnoj skupini I. u okviru Odbora za klimatske
promjene.
Odlučile su sklopiti sljedeći
sporazum:
Članak 1. (cilj Sporazuma)
Cilj je ovog sporazuma utvrditi uvjete kojima
se uređuje sudjelovanje Islanda u zajedničkom ispunjavanju obveza
Europske unije, njezinih država članica i Islanda u drugom
obvezujućem razdoblju Kyotskog protokola te omogućiti učinkovitu
primjenu tog sudjelovanja, uključujući doprinos Islanda ispunjavanju
obveza Unije povezanih s izvješćivanjem u drugom obvezujućem
razdoblju Kyotskog protokola.
Članak 2. (definicije)
Za potrebe ovog sporazuma:
(a)
„Kyotski protokol” znači Kyotski protokol uz
Okvirnu konvenciju Ujedinjenih naroda o promjeni klime (UNFCCC) kako je
izmijenjen Izmjenom iz Dohe dogovorenom 8. prosinca 2012. u Dohi;
(b)
„Izmjena iz Dohe” znači izmjena Kyotskog
protokola uz Okvirnu konvenciju Ujedinjenih naroda o promjeni klime dogovorena
8. prosinca 2012. u Dohi kojom se utvrđuje drugo obvezujuće razdoblje
Kyotskog protokola od 1. siječnja 2013. do 31. prosinca 2020.;
(c)
„Uvjeti zajedničkog ispunjavanja obveza”
znači uvjeti utvrđeni u Prilogu 2. ovom sporazumu;
(d)
„Direktiva o ETS-u” znači Direktiva 2003/87/EZ
Europskog parlamenta i Vijeća o uspostavi sustava trgovanja emisijskim
jedinicama stakleničkih plinova unutar Zajednice, kako je izmijenjena.
Članak 3. (zajedničko
ispunjavanje obveza)
(1) Stranke su suglasne da će
zajednički ispuniti svoje obveze količinskog ograničenja i
smanjenja emisija u drugom obvezujućem razdoblju upisane u trećem
stupcu Dodatka B Kyotskom protokolu, u skladu s uvjetima zajedničkog
ispunjavanja obveza.
(2) U tu svrhu Island poduzima sve potrebne
mjere kako bi se osiguralo da njegove skupne antropogene emisije
stakleničkih plinova popisanih u Dodatku A Kyotskog protokola ekvivalentne
emisiji ugljičnog dioksida iz izvora i uklanjanje pomoću odljeva
obuhvaćenih Kyotskim protokolom koje ne spadaju u područje primjene
Direktive o ETS-u u drugom obvezujućem razdoblju ne prelaze kvotu
dodijeljenu Islandu utvrđenu u uvjetima zajedničkog ispunjavanja
obveza.
(3) Ne dovodeći u pitanje
članak 8. ovog sporazuma, Island će na kraju drugog
obvezujućeg razdoblja, u skladu s Odlukom 1/CMP.8 i drugim mjerodavnim
odlukama tijela UNFCCC-a ili Kyotskog protokola te uvjetima zajedničkog ispunjavanja
obveza, iz svojeg nacionalnog upisnika ukloniti jedinice AAU-ova, CER-ova,
ERU-ova, RMU-ova, tCER-ova i lCER-ova jednake emisijama stakleničkih
plinova iz izvora i uklanjanja pomoću odljeva obuhvaćene kvotom
dodijeljenom Islandu.
Članak 4. (primjena mjerodavnog
zakonodavstva Europske unije)
(1) Pravni akti navedeni u Prilogu 1.
obvezujući su za Island i postaju primjenjivi u Islandu. Ako pravni akti
iz Priloga 1. sadržavaju upućivanja na države članice Europske unije,
za potrebe ovog sporazuma smatra se da ta upućivanja uključuju i
Island.
(2) Prilog 1. može se izmijeniti odlukom
Odbora za zajedničko ispunjavanje obveza osnovanog člankom 6.
ovog sporazuma.
(3) Odbor za zajedničko ispunjavanje
obveza može odlučiti o daljnjim tehničkim modalitetima primjene
pravnih akata navedenih u Prilogu I. na Island.
(4) U slučaju izmjena Priloga I. zbog
kojih je potrebno izmijeniti primarno zakonodavstvo Islanda, pri
utvrđivanju stupanja na snagu tih izmjena uzet će se u obzir vrijeme
potrebno za donošenje tih izmjena na Islandu i potrebu da se osigura sukladnost
sa zahtjevima Kyotskog protokola i odluka.
(5) Od posebne je važnosti da Komisija slijedi
uobičajenu praksu i provede savjetovanje sa stručnjacima,
uključujući stručnjake iz Islanda, prije donošenja delegiranih
akata koji su uvršteni ili ih treba uvrstiti u Prilog I.
Članak 5. (izvješćivanje)
(1) Island će do 15. travnja 2015.
Tajništvu UNFCCC-a podnijeti izvješće kako bi se olakšao izračun
kvota dodijeljenih Islandu u skladu s ovim sporazumom, zahtjevima Kyotskog
protokola, Izmjenom iz Dohe i odlukama donesenima na temelju njih.
(2) Europska unija priprema izvješće kako
bi se olakšao izračun kvote dodijeljene Uniji i izvješće kako bi se
olakšao izračun zajedničkih kvota dodijeljenih Uniji, njezinim
državama članicama i Islandu (dalje u tekstu: „zajednička dodijeljena
kvota”) u skladu s ovim sporazumom, zahtjevima Kyotskog protokola, Izmjenom iz
Dohe i odlukama donesenima na temelju njih. Unija će to izvješće
dostaviti Tajništvu Konvencije do 15. travnja 2015.
Članak 6. (Odbor za
zajedničko ispunjavanje obveza)
(1) Ovime se uspostavlja Odbor za
zajedničko ispunjavanje obveza sastavljen od predstavnika stranaka.
(2) Odbor za zajedničko ispunjavanje
obveza osigurava učinkovitu provedbu i primjenu ovog sporazuma. U tu svrhu
donosi odluke iz članka 4. ovog sporazuma i provodi razmjenu
mišljenja i informacija povezanih s provedbom uvjeta zajedničkog
ispunjavanja obveza. Odbor za zajedničko ispunjavanje obveza sve odluke
donosi konsenzusom.
(3) Odbor za zajedničko ispunjavanje
obveza sastaje se na zahtjev jedne ili više stranaka upućen Europskoj uniji
ili na inicijativu Europske unije.
(4) Prvotno će članovi Odbora za
zajedničko ispunjavanje obveza koji predstavljaju Europsku uniju i njezine
države članice biti predstavnici Komisije i država članica koji
sudjeluju i u Odboru za klimatske promjene Europske unije osnovanom u skladu s
člankom 26. Uredbe 525/2013[1].
Predstavnika Islanda imenuje islandsko Ministarstvo za okoliš i prirodne
resurse. Kad je to moguće, sastanci Odbora za zajedničko ispunjavanje
obveza sazivaju se prije ili poslije sastanaka Odbora za klimatske promjene.
(5) Odbor za zajedničko ispunjavanje
obveza donosi svoj poslovnik konsenzusom.
Članak 7. (bez rezerve)
Na ovaj sporazum ne mogu se izjaviti rezerve.
Članak 8. (trajanje i sukladnost)
(1) Ovaj se sporazum sklapa na razdoblje do kraja
dodatnog razdoblja za ispunjavanje obveza u drugom obvezujućem razdoblju
Kyotskog protokola ili dok se ne riješe sva pitanja o provedbi na temelju
Kyotskog protokola bilo koje stranke povezana s tim obvezujućim razdobljem
ili provedbom zajedničkog ispunjavanja obveza, ovisno o tome što nastupi
kasnije. Sporazum se ne može raskinuti prije toga.
(2) Island priopćuje Odboru za
zajedničko ispunjavanje obveza svaki neuspjeh ili predstojeći
neuspjeh u primjeni odredaba ovog sporazuma. Svaki neuspjeh mora biti opravdan
na prihvatljiv način članovima Odbora u roku od 30 dana od
priopćavanja. U protivnom, neuspjeh u primjeni odredaba ovog sporazuma
predstavlja njegovo kršenje.
(3) U slučaju kršenja ovog sporazuma ili
protivljenja Islanda izmjenama Priloga I. Sporazumu, u skladu s
člankom 4., stavkom 2., Island obračunava skupne antropogene
emisije ekvivalenta ugljičnog dioksida iz izvora i uklanjanje pomoću
odljeva u Islandu obuhvaćene Kyotskim protokolom u drugom obvezujućem
razdoblju, uključujući emisije iz izvora koji su obuhvaćeni
sustavom Europske unije za trgovanje emisijskim jedinicama stakleničkih
plinova u odnosu na svoj cilj količinskog ograničenja emisija iz
trećeg stupca Dodatka B Kyotskom protokolu i, na kraju drugog obvezujućeg
razdoblja, iz svojeg nacionalnog upisnika uklanja jedinice AAU-ova, CER-ova,
ERU-ova, RMU-ova, tCER-ova i lCER-ova jednake tim emisijama.
Članak 9. (depozitar)
Izvornik ovog sporazuma, koji je jednako
vjerodostojan na svim službenim jezicima Europske unije i na islandskom jeziku,
polaže se kod glavnog tajnika Vijeća Europske unije.
Članak 10. (polaganje isprava o
ratifikaciji)
(1) Stranke ratificiraju ovaj sporazum u
skladu sa svojim nacionalnim zahtjevima. Svaka stranka polaže svoje isprave o
ratifikaciji kod glavnog tajnika Vijeća Europske unije prije ili istodobno
s polaganjem svoje isprave o prihvaćanju Izmjene iz Dohe kod glavnog
tajnika Ujedinjenih naroda.
(2) Island polaže ispravu o prihvaćanju
Izmjene iz Dohe kod glavnog tajnika Ujedinjenih naroda u skladu s
člankom 20. stavkom 4. i člankom 21. stavkom 7.
Kyotskog protokola najkasnije na dan polaganja posljednje isprave o
prihvaćanju Europske unije ili njezinih država članica.
(3) Prilikom polaganja svoje isprave o
prihvaćanju Izmjene iz Dohe, Island u svoje ime priopćuje uvjete
zajedničkog ispunjavanja obveza Tajništvu Okvirne konvencije Ujedinjenih
naroda o promjeni klime u skladu s člankom 4. stavkom 2. Kyotskog
protokola.
Članak 11. (stupanje na snagu)
Ovaj sporazum stupa na snagu [devedeseti dan]
nakon datuma kada su sve stranke položile svoje isprave o ratifikaciji.
Sastavljeno u … ….
Prilog
1.
(Popis
iz članka 4.)
1.
Uredba (EU) br. 525/2013 Europskog parlamenta
i Vijeća od 21. svibnja 2013. o mehanizmu za praćenje i
izvješćivanje o emisijama stakleničkih plinova i za
izvješćivanje o drugim informacijama u vezi klimatskih promjena na
nacionalnoj razini i razini Unije te stavljanju izvan snage Odluke
br. 280/2004/EZ (dalje u tekstu: „Uredba 525/2013”), osim njezinih
članaka 4., 7. lit. f, 15. – 20. i 22. Odredbe članka 21.
primjenjuju se prema potrebi.
2.
Sadašnji i budući delegirani i provedbeni akti
na temelju Uredbe 525/2013
Prilog
2.
(uvjeti
zajedničkog ispunjavanja obveza priloženi Odluci o ratifikaciji, u ime
Europske unije, Izmjene iz Dohe – uključujući broj tona ekvivalenta
CO2 kao razinu emisije/dodijeljenu kvotu Islanda prije primjene članka 3.
stavka 7.a Kyotskog protokola)
[1]               Uredba (EU) br. 525/2013 Europskog parlamenta i
Vijeća od 21. svibnja 2013. o mehanizmu za praćenje i
izvješćivanje o emisijama stakleničkih plinova i za
izvješćivanje o drugim informacijama u vezi klimatskih promjena na
nacionalnoj razini i razini Unije te stavljanju izvan snage Odluke
br. 280/2004/EZ


				|

		52013PC0545

			Prijedlog ODLUKE VIJEĆA o sklapanju Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i Republike Crne Gore, s druge strane, kako bi se uzelo u obzir pristupanje Republike Hrvatske Europskoj uniji /* COM/2013/0545 final - 2013/0262 (NLE) */

			   	OBRAZLOŽENJE
Vijeće je 24. rujna 2012. ovlastilo
Komisiju da započne pregovore u ime Europske unije i njezinih država
članica i Republike Hrvatske s Crnom Gorom radi sklapanja Protokola uz
Sporazum o stabilizaciji i pridruživanju između Europskih zajednica i
njihovih država članica, s jedne strane, i Republike Crne Gore, s druge
strane, kako bi se uzelo u obzir pristupanje Republike Hrvatske Europskoj
uniji.
Ti
pregovori započeli su 22. studenog 2012. nakon prethodnih
odgovarajućih tehničkih savjetovanja s Crnom Gorom. Daljnji krugovi
pregovora održali su se 25. siječnja 2013. i 7. ožujka 2013. Komisija i
Vlada Crne Gore parafirali su Protokol 16. svibnja 2013. Tekst parafiranog
Protokola nalazi se priloženo.
Komisija predlaže da Vijeće odluči o
potpisivanju i privremenoj primjeni Protokola u ime Europske unije i sklopi
Protokol u ime Europske unije i njezinih država članica. Komisija predlaže
da Vijeće odobri sklapanje Protokola u ime Europske zajednice za atomsku
energiju, u skladu s člankom 101. stavkom 2. Ugovora o osnivanju EZAE-a.
Priložen
je prijedlog odluke Vijeća o sklapanju Protokola. Komisija predlaže da
Vijeće:
–
sklopi Protokol u ime Europske unije i njezinih
država članica.
2013/0262 (NLE)
Prijedlog
ODLUKE VIJEĆA
o sklapanju Protokola uz Sporazum o
stabilizaciji i pridruživanju između Europskih zajednica i njihovih država
članica, s jedne strane, i Republike Crne Gore, s druge strane, kako bi se
uzelo u obzir pristupanje Republike Hrvatske Europskoj uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 217. u vezi s člankom 218.
stavkom 6. točkom (a) i drugim podstavkom članka 218. stavka 8.,
uzimajući u obzir Akt o uvjetima
pristupanja Republike Hrvatske, a posebno njegov članak 6. stavak 2.,
uzimajući u obzir prijedlog Europske
komisije[1],
uzimajući u obzir suglasnost Europskog
parlamenta[2],
budući da:
(1)       Protokol uz Sporazum o
stabilizaciji i pridruživanju između Europskih zajednica i njihovih država
članica, s jedne strane, i Republike Crne Gore, s druge strane, kako bi se
uzelo u obzir pristupanje Republike Hrvatske Europskoj uniji, potpisan je u ime
Europske unije [xx.xx.201x.] u skladu s Odlukom Vijeća br. [xxx][3].
(2)       Potpisivanje i sklapanje
Protokola podliježe posebnom postupku u pogledu pitanja iz nadležnosti Europske
zajednice za atomsku energiju.
(3)       Protokol bi trebalo sklopiti.
ODLUČILO JE:
Članak 1.
Ovime se u ime Europske unije i država
članica odobrava Protokol uz Sporazum o stabilizaciji i pridruživanju
između Europskih zajednica i njihovih država članica, s jedne strane,
i Republike Crne Gore, s druge strane, kako bi se uzelo u obzir pristupanje
Republike Hrvatske Europskoj uniji.
Članak 2.
Predsjednik Vijeća imenovat će osobu
ovlaštenu da u ime Europske unije i njezinih država članica položi isprave
o odobrenju predviđene u članku 11. Protokola.
Sastavljeno u Bruxellesu
                                                                       Za
Vijeće
                                                                       Predsjednik
PROTOKOL
uz
Sporazum o stabilizaciji i pridruživanju između Europskih zajednica i
njihovih država članica, s jedne strane, i Republike Crne Gore, s druge
strane, kako bi se uzelo u obzir pristupanje Republike Hrvatske Europskoj uniji
KRALJEVINA BELGIJA,
REPUBLIKA BUGARSKA,
ČEŠKA REPUBLIKA,
KRALJEVINA DANSKA,
SAVEZNA REPUBLIKA NJEMAČKA,
REPUBLIKA ESTONIJA,
IRSKA,
HELENSKA REPUBLIKA,
KRALJEVINA ŠPANJOLSKA,
FRANCUSKA REPUBLIKA,
REPUBLIKA HRVATSKA,
TALIJANSKA REPUBLIKA,
REPUBLIKA CIPAR,
REPUBLIKA LATVIJA,
REPUBLIKA LITVA,
VELIKO VOJVODSTVO LUKSEMBURG,
MAĐARSKA,
REPUBLIKA MALTA,
KRALJEVINA NIZOZEMSKA,
REPUBLIKA AUSTRIJA,
REPUBLIKA POLJSKA,
PORTUGALSKA REPUBLIKA,
RUMUNJSKA,
REPUBLIKA SLOVENIJA,
SLOVAČKA REPUBLIKA,
REPUBLIKA FINSKA,
KRALJEVINA ŠVEDSKA,
UJEDINJENA KRALJEVINA VELIKE BRITANIJE I
SJEVERNE IRSKE,
ugovorne stranke Ugovora o Europskoj uniji,
Ugovora o funkcioniranju Europske unije i Ugovora o osnivanju Europske
zajednice za atomsku energiju, dalje u tekstu „države članice”, i
EUROPSKA UNIJA i EUROPSKA ZAJEDNICA ZA ATOMSKU
ENERGIJU,
dalje u tekstu „Europska unija”,
s jedne strane, i
CRNA GORA,
s druge strane,
uzimajući u obzir pristupanje Republike
Hrvatske (dalje u tekstu „Hrvatska”) Europskoj uniji 1. srpnja 2013.,
budući da:
(1)
Sporazum o stabilizaciji i pridruživanju
između Europskih zajednica i njihovih država članica, s jedne strane,
i Republike Crne Gore, s druge strane, (dalje u tekstu „SSP”) potpisan je u
Luksemburgu 15. listopada 2007. i stupio na snagu 1. svibnja 2010.
(2)
Ugovor o pristupanju Hrvatske Europskoj uniji
(dalje u tekstu „Ugovor o pristupanju”) potpisan je u Bruxellesu 9. prosinca
2011.
(3)
Hrvatska je pristupila Europskoj uniji 1. srpnja
2013.
(4)
Na temelju članka 6. stavka 2. Akta o
pristupanju Hrvatske, pristupanje Hrvatske SSP-u dogovara se sklapanjem
protokola uz SSP.
(5)
Savjetovanja na temelju članka 39. stavka 3.
SSP-a održana su kako bi se osiguralo uvažavanje međusobnih interesa
Europske unije i Crne Gore koji su navedeni u ovom Sporazumu,
SPORAZUMJELI SU SE:
ODJELJAK I.
Ugovorne stranke
Članak
1.
Hrvatska će postati stranka Sporazuma o
stabilizaciji i pridruživanju između Europskih zajednica i njihovih država
članica, s jedne strane, i Republike Crne Gore, s druge strane, potpisanog
u Luksemburgu 15. listopada 2007. te će donijeti i primiti na znanje, na
isti način kao i ostale države članice Europske unije, tekstove
Sporazuma, kao i zajedničke izjave i jednostrane izjave, priložene
Završnom aktu koji je potpisan istog dana.
PRILAGODBE
TEKSTA SSP-A, UKLJUČUJUĆI NJEGOVE PRILOGE I PROTOKOLE
Odjeljak II.
POLJOPRIVREDNI PROIZVODI
Članak
2.
Ustupci
Crne Gore za poljoprivredne proizvode
1.
U članak 27. umeće se novi stavak 3:
„3. Crna Gora od stupanja na snagu ovog Protokola
primjenjuje carine koje se primjenjuju na uvoz određenih poljoprivrednih
proizvoda podrijetlom iz Europske unije u okviru količina navedenih u
Prilogu III. (d).”
2.
Prilog I. dodaje se ovom Protokolu kao Prilog III.
(d) SSP-u i čini sastavni dio SSP-a.
Članak
3.
Proizvodi
ribarstva
1.
U članak 30. umeće se novi stavak 3:
„3. Crna Gora od stupanja na snagu ovog Protokola
ukida sve carine i mjere s istovrsnim učinkom na ribe i proizvode
ribarstva podrijetlom iz Zajednice osim onih navedenih u Prilogu V. a.
Proizvodi koji su navedeni u Prilogu V. podliježu odredbama koje su u njemu
sadržane.”
2.
Prilog II. dodaje se ovom Protokolu kao Prilog V. a
SSP-u i čini sastavni dio SSP-a.
Članak
4.
            Ustupci
Crne Gore za prerađene poljoprivredne proizvode
Prilog III. dodaje se ovom Protokolu kao
Prilog II. a Protokolu 1. uz SSP i čini sastavni dio SSP-a.
Odjeljak III.
Pravila o podrijetlu
Članak
5.
Prilog IV. Protokolu 3. uz SSP zamjenjuje se
tekstom iz Priloga IV. ovom Protokolu.
PRIJELAZNE
ODREDBE
Odjeljak IV.
Članak
6.
WTO
Crna Gora obvezuje se da u vezi s ovim
proširenjem Europske unije neće imati nikakve tražbine, zahtjeve ili
upućivanja niti će mijenjati ili povlačiti bilo koju koncesiju
iz članka XXIV. stavka 6. i članka XXVIII. GATT-a iz 1994.
Članak
7.
            Dokaz
o podrijetlu i administrativna suradnja
1.           Dokazi o podrijetlu koje je
propisno izdala Crna Gora ili Hrvatska u okviru preferencijalnih sporazuma ili
autonomnih aranžmana koji se među njima primjenjuju prihvaćaju se u
odnosnim zemljama, pod uvjetom da:
(a)
stjecanje takvog podrijetla dodjeljuje povlašteno
tarifno postupanje na temelju povlaštenih tarifnih mjera sadržanih u SSP-u;
(b)
su dokaz o podrijetlu i prijevozne isprave izdani
najkasnije jedan dan prije dana pristupanja;
(c)
da je dokaz o podrijetlu dostavljen carinskim
tijelima u roku od četiri mjeseca od dana pristupanja.
U slučaju kada je roba prijavljena za uvoz u
Crnu Goru ili Hrvatsku prije dana pristupanja u skladu s preferencijalnim
sporazumima ili autonomnim aranžmanima koji se u tom trenutku primjenjuju
između Crne Gore i Hrvatske, dokaz o podrijetlu koji je naknadno izdan u
skladu s tim sporazumima ili aranžmanima također se može prihvatiti pod
uvjetom da je carinskim tijelima dostavljen u roku od četiri mjeseca od
dana pristupanja.
2.           Crna Gora i Hrvatska
ovlaštene su zadržati ovlaštenja kojima se dodjeljuje status „ovlaštenih
izvoznika” u okviru preferencijalnih sporazuma ili autonomnih aranžmana koji se
među njima primjenjuju, pod uvjetom da:
(a)
je takva odredba također predviđena u
sporazumu sklopljenom između Crne Gore i Europske Unije prije dana
pristupanja Hrvatske; i
(b)
ovlašteni izvoznici primjenjuju pravila podrijetla
koja su na snazi na temelju tog sporazuma.
Ta se ovlaštenja najkasnije u roku od godine dana
od dana pristupanja Hrvatske zamjenjuju novim ovlaštenjima izdanima u skladu s
uvjetima SSP-a.
3.           Zahtjeve za naknadnu provjeru
dokaza o podrijetlu izdanih na temelju preferencijalnih sporazuma ili
autonomnih aranžmana iz stavaka 1. i 2. prihvaćaju nadležna carinska
tijela Crne Gore ili Hrvatske tijekom razdoblja od tri godine od izdavanja
predmetnog dokaza o podrijetlu te ih ta tijela mogu podnositi tijekom razdoblja
od tri godine od prihvaćanja dokaza o podrijetlu dostavljenog tim tijelima
zajedno s uvoznom izjavom.
Članak
8.
Roba
u provozu
4.           Odredbe SSP-a mogu se
primjenjivati na robu izvezenu iz Crne Gore u Hrvatsku ili iz Hrvatske u Crnu
Goru koja je u skladu s odredbama Protokola 3. uz SSP i koja je na dan
pristupanja Hrvatske u provozu ili u privremenom smještaju, u carinskom
skladištu ili u slobodnoj zoni u Crnoj Gori ili Hrvatskoj.
5.           U takvim se slučajevima
može dodijeliti povlašteni tretman podložno dostavljanju carinskim tijelima
zemlje uvoznice, u roku od četiri mjeseca od dana pristupanja Hrvatske,
dokaza o podrijetlu koji su naknadno izdala carinska tijela države izvoznice.
Članak
9.
Kvote
u 2013.
Za 2013. godinu, količine novih carinskih
kvota i povećanja količine postojećih carinskih kvota
izračunavaju se razmjerno osnovnim količinama, uzimajući u obzir
dio razdoblja koje je proteklo prije 1. srpnja 2013.
OPĆE
I ZAVRŠNE ODREDBE
Odjeljak V.
Članak
10.
Ovaj Protokol i njegovi Prilozi čine
sastavni dio SSP-a.
Članak
11.
1.           Ovaj Protokol odobravaju
Europska unija i njezine države članice i Crna Gora u skladu s vlastitim
postupcima.
2.           Stranke se međusobno
obavješćuju o dovršetku odgovarajućih postupaka navedenih u stavku 1.
Isprave o odobrenju polažu se kod Glavnog tajništva Vijeća Europske unije.
Članak
12.
3.           Ovaj Protokol stupa na snagu
prvog dana prvog mjeseca koji slijedi nakon dana polaganja zadnje isprave o
odobrenju.
4.           Ako sve isprave o odobrenju
ovog Protokola nisu deponirane do 1. srpnja 2013., ovaj se Protokol privremeno
primjenjuje od 1. srpnja 2013.
Članak
13.
Ovaj je Protokol sastavljen u dva primjerka na
bugarskom, hrvatskom, češkom, danskom, nizozemskom, engleskom, estonskom,
irskom, finskom, francuskom, njemačkom, grčkom, mađarskom,
talijanskom, latvijskom, litavskom, malteškom, poljskom, portugalskom,
rumunjskom, slovačkom, slovenskom, španjolskom, švedskom jeziku i na
službenom jeziku koji se koristi u Crnoj Gori, pri čemu je svaki od tih
tekstova jednako vjerodostojan.
Članak
15.
Tekst SSP-a, uključujući priloge i
protokole koji čine njegov sastavni dio, te Završni akt s priloženim
izjavama sastavljaju se na hrvatskom jeziku, pri čemu su ti tekstovi
vjerodostojni na isti način kao i izvorni tekstovi. Te tekstove odobrava
Vijeće za stabilizaciju i pridruživanje.
PRILOG I.
„Prilog III. (d)
Crnogorske carinske koncesije za primarne poljoprivredne proizvode
podrijetlom iz Europske unije
(iz članka 27. stavka 3.)
(Carine (ad valorem carine i/ili posebne carine), kako su navedene,
primjenjuju se na proizvode navedene u ovom Prilogu u okviru količina
navedenih za svaki proizvod od dana stupanja na snagu ovog Protokola)
 Oznaka KN 2013 || Opis || Godišnja količina (u tonama) || Stopa carine u okviru kvote (% carine MFN)
 0207 11 90 0207 12 90 0207 13 10 0207 13 30 0207 13 60 0207 13 99 0207 14 10 0207 14 30 0207 14 50 0207 14 60 0207 14 99 || Perad || 500 || 20 %
 0406 10 20 0406 10 80 0406 30 31 0406 40 50 0406 90 78 0406 90 88 0406 90 99 || Sir || 65 || 30 %
 1602 20 90 1602 32 11 1602 32 19 1602 32 30 1602 32 90 1602 41 10 1602 49 15 1602 49 30 1602 50 31 1602 50 95 || Prerađevine od mesa || 130 || 30 %
'
PRILOG II.
„Prilog V. a
Crnogorske koncesije za proizvode ribarstva podrijetlom iz Europske
unije iz članka 30. stavka 3. ovog Sporazuma.
Uvoz
sljedećih proizvoda podrijetlom iz Zajednice u Crnu Goru podliježe kvotama
navedenima u nastavku:
 Oznaka KN 2013 || Opis || Godišnja količina (u tonama) || Stopa carine u okviru kvote
 1604 13 11 1604 13 19 1604 13 90 || Pripremljene i konzervirane srdele || 200 || 0 % (bez carine)
 1604 14 11 1604 14 16 1604 14 18   || Pripremljene i konzervirane tune i trupac prugavac; fileti tune poznati kao „loins” || 75 || 0 % (bez carine)
 1604 15 11 1604 15 19   || Pripremljene i konzervirane skuše || 30 || 0 % (bez carine)
'
PRILOG III.
(Proizvodi iz članka 25. SSP-a)
„Prilog II. a Protokolu 1.
Carinske kvote koje se primjenjuju na uvoz robe podrijetlom iz Europske
unije u Crnu Goru
 Oznaka KN 2013 || Opis || Godišnja količina (u litrama) || Stopa carine u okviru kvote
 2201     2201 10   Ex 2201 90   2201 90 00 10 || Vode, uključujući prirodne ili umjetne mineralne vode i gazirane vode, bez dodanog šećera ili drugih sladila i nearomatizirane   Mineralna voda i gazirana voda     Ostalo     Standardna prirodna voda u pakiranju ||       240 000       430 000 ||       0 %
 2202 || Vode, uključujući mineralne vode i gazirane vode, s dodanim šećerom ili drugim sladilima ili aromatizirane te ostala bezalkoholna pića, osim sokova voća ili povrća iz tarifnog broja 2009 || 810 000 || 0 %
'
PRILOG IV.
Prilog IV.
TEKST IZJAVE NA RAČUNU
Izjava na računu, čiji je tekst
naveden u nastavku, mora biti izrađena u skladu s bilješkama. Međutim
bilješke nije potrebno otisnuti.
Bugarska verzija
Износителят
на
продуктите,
обхванати от
този
документ
(митническо
разрешение №
… (1[4]))
декларира, че
освен където
ясно е
отбелязано
друго, тези
продукти са с
….
преференциален
произход (2).
Španjolska verzija
El exportador de los productos incluidos en el
presente documento (autorización aduanera n° … (1)) declara que, salvo
indicación en sentido contrario, estos productos gozan de un origen
preferencial … (2).
Češka verzija
Vývozce výrobků uvedených v tomto
dokumentu (číslo povolení … (1)) prohlašuje, že kromě
zřetelně označených mají tyto výrobky preferenční
původ v … (2).
Danska verzija
Eksportøren af varer, der er omfattet af
nærværende dokument, (toldmyndighedernes tilladelse nr. … (1)), erklærer, at
varerne, medmindre andet tydeligt er angivet, har præferenceoprindelse i … (2).
Njemačka verzija
Der Ausführer (Ermächtigter Ausführer;
Bewilligungs-Nr. … (1)) der Waren, auf die sich dieses Handelspapier bezieht,
erklärt, dass diese Waren, soweit nicht anderes angegeben, präferenzbegünstigte
… (2) Ursprungswaren sind.
Estonska verzija
Käesoleva dokumendiga hõlmatud toodete
eksportija (tolli kinnitus nr. … (1)) deklareerib, et need tooted on … (2)
sooduspäritoluga, välja arvatud juhul, kui on selgelt näidetud teisiti.
Grčka
verzija
Ο
εξαγωγέας των
προϊόντων που
καλύπτονται
από το παρόν έγγραφο
(άδεια
τελωνείου
υπ’αριθ. … (1))
δηλώνει ότι,
εκτός εάν
δηλώνεται
σαφώς άλλως, τα
προϊόντα αυτά
είναι
προτιμησιακής
καταγωγής … (2).
Engleska verzija
The exporter of the products covered by this
document (customs authorization No … (1)) declares that, except where otherwise
clearly indicated, these products are of … (2) preferential origin.
Francuska verzija
L’exportateur des produits couverts par le
présent document (autorisation douanière n° … (1)) déclare que, sauf indication
claire du contraire, ces produits ont l’origine préférentielle … (2).
Hrvatska verzija
Izvoznik proizvoda obuhvaćenih ovom
ispravom (carinsko ovlaštenje br. ... (1)) izjavljuje da su, osim ako je
drukčije izričito navedeno, ovi proizvodi ... (2) preferencijalnog
podrijetla.
Talijanska verzija
L’esportatore delle merci contemplate nel
presente documento (autorizzazione doganale n. … (1)) dichiara che, salvo
indicazione contraria, le merci sono di origine preferenziale … (2).
Latvijska verzija
To produktu eksportētājs, kuri ietverti
šajā dokumentā (muitas atļauja Nr. … (1)), deklarē, ka,
izņemot tur, kur ir citādi skaidri noteikts, šiem produktiem ir
preferenciāla izcelsme … (2).
Litavska verzija
Šiame dokumente išvardytų prekių
eksportuotojas (muitinės liudijimo Nr. … (1)) deklaruoja, kad, jeigu
kitaip nenurodyta, tai yra … (2) preferencinės kilmės prekės.
Mađarska verzija
A jelen okmányban szereplő áruk
exportőre (vámfelhatalmazási szám: … (1)) kijelentem, hogy eltérő
egyértelmű jelzés hiányában az áruk preferenciális … (2) származásúak.
Malteška verzija
L-esportatur tal-prodotti koperti b’dan
id-dokument (awtorizzazzjoni tad-dwana nru. … (1)) jiddikjara li, ħlief
fejn indikat b’mod ċar li mhux hekk, dawn il-prodotti huma ta’
oriġini preferenzjali … (2).
Nizozemska verzija
De exporteur van de goederen waarop dit
document van toepassing is (douanevergunning nr. … (1)), verklaart dat,
behoudens uitdrukkelijke andersluidende vermelding, deze goederen van
preferentiële … oorsprong zijn (2).
Poljska verzija
Eksporter produktów objętych tym
dokumentem (upoważnienie władz celnych nr … (1)) deklaruje, że z
wyjątkiem gdzie jest to wyraźnie określone, produkty te
mają … (2) preferencyjne pochodzenie.
Portugalska verzija
O abaixo-assinado, exportador dos produtos
abrangidos pelo presente documento (autorização aduaneira n.° … (1)), declara
que, salvo indicação expressa em contrário, estes produtos são de origem
preferencial … (2).
Rumunjska verzija
Exportatorul produselor ce fac obiectul
acestui document (autorizaţia vamală nr. … (1)) declară că,
exceptând cazul în care în mod expres este indicat altfel, aceste produse sunt
de origine preferenţială … (2).
Slovačka verzija
Vývozca výrobkov uvedených v tomto dokumente
(číslo povolenia … (1)) vyhlasuje, že okrem zreteľne označených,
majú tieto výrobky preferenčný pôvod v … (2).
Slovenska verzija
Izvoznik blaga, zajetega s tem dokumentom
(pooblastilo carinskih organov štr. … (1)) izjavlja, da, razen če ni
drugače jasno navedeno, ima to blago preferencialno … (2) poreklo.
Finska verzija
Tässä asiakirjassa mainittujen tuotteiden
viejä (tullin lupa n:o … (1)) ilmoittaa, että nämä tuotteet ovat, ellei toisin
ole selvästi merkitty, etuuskohteluun oikeutettuja … alkuperätuotteita (2).
Švedska verzija
Exportören av de varor som omfattas av detta
dokument (tullmyndighetens tillstånd nr. … (1)) försäkrar att dessa varor, om
inte annat tydligt markerats, har förmånsberättigande … ursprung (2).
Crnogorska verzija
Izvoznik proizvoda obuhvaćenih ovim
dokumentom (carinsko odobrenje br.. (1)) izjavljuje da, osim u slučaju
kada je drugačije naznačeno, ovi proizvodi su … (2) preferencijalnog
porijekla.
(3)
(Mjesto i datum)
(4)
(Potpis izvoznika. Dodatno mora biti
čitko navedeno ime osobe koja je potpisala izjavu.)
[1]               SL C […], […], str. […].
[2]               SL C […], […], str. […].
[3]               SL L […], […], str. […].
[4]
(1)           Ako izjavu na računu
daje ovlašteni izvoznik, broj ovlaštenja ovlaštenog izvoznika mora biti upisan
ovdje. Ako izjavu na računu nije dao ovlašteni izvoznik, riječi u
zagradama se izostavljaju ili se mjesto ostavlja prazno.
(2)           Mora se navesti podrijetlo
proizvoda. Ako se izjava na računu djelomično ili u cijelosti odnosi
na proizvode podrijetlom iz Ceute i Melille, izvoznik ih mora jasno navesti u
dokumentu u kojem je izjava napisana stavljanjem oznake „CM”.
(3)           Ti se navodi mogu
ispustiti ako ti podaci postoje u samom dokumentu.
(4)           U slučajevima kada se
potpis izvoznika ne zahtijeva, izuzeće se također odnosi na
navođenje imena potpisnika.